title: Sirkka-Liisa Lähteenoja

text: Monalisan jälkeen Lähteenoja perusti iskelmälaulaja Anita Hirvosen ja tämän silloisen puolison, nyrkkeilijä Harri Piitulaisen kanssa pienen Anita & Harri -ruokaravintolan Helsingin Kallion Castréninkatu 7:ään. Ravintola kaatui kuitenkin kolmikon välisiin erimielisyyksiin muutaman vuoden toimittuaan. Sirkka-Liisa Lähteenoja pestattiin Yhtyneisiin Kuvalehtiin uuden "P.S."-lehden päätoimittajaksi, kunnes paikalle nimettiin Isto Lysmä.


title: Sirkka-Liisa Lähteenoja

text: Lähteenoja ryhtyi vapaaksi kirjailijaksi 59-vuotiaana vuonna 1980. Esikoisromaani "Totiset leikit" perustuu hänen lapsuudenkokemuksiinsa ja puolidokumentaarinen "Kirsikoita tuomipuussa" käy läpi hänen kokemuksiaan suomalaisista stalinisteista. Lähteenoja kirjoitti seuraavina vuosikymmeninä vielä Aira Samulinin muistelmateoksen "Soturi ja sunnuntailapsi" sekä katsauksen omaan pitkään uraansa nimellä "Sopuli, persoonat ja sivupersoonat".


title: Sirkka-Liisa Lähteenoja

text: Sirkka-Liisa Lähteenoja oli 1950-luvun alusta 1970-luvulle saakka naimisissa yhteiskuntatieteiden maisteri Kalle Lähteenojan kanssa.


title: Mrs. Heckford

text: Mrs Heckford (tunnetaan myös nimellä Miss Heckford) on taiteilija Isak Wacklinin (1721–1758) vuonna 1757 maalaama öljyvärimaalaus, 76,5 × 63,5 cm. Maalaus on Suomen merkittävin rokokoo-muotokuva ja lähes ainoa suomalainen tämän tyylisuunnan edustaja. Teos on poikkeuksellinen myös Wacklinin tuotannossa, jota yleensä leimaa rokokoo-väriskaalaa tummempi väriasteikko. Mutta taiteilija tunnetaan juuri muotokuvamaalarina. Teos kuuluu Ateneumin taidemuseon kokoelmaan, johon se on lahjoitettu vuonna 1921.


title: Mrs. Heckford

text: Mrs Heckford on maalattu käyttäen vaaleaa vihreää, roosaa ja keltaista sävyjä näiden eri väriasteikosta. Mallin, joka on pukeutunut rokokoo-aikaiseen vaatetukseen, taustalla on usvainen maisema lahoavine puunrunkoineen.


title: Mrs. Heckford

text: Maalaus löydettiin 1920-luvulla Lontoosta. Wacklinin tiedetään kuitenkin työskennelleen Tukholmassa ja Kööpenhaminassa. Mrs Heckfordilla on yhteneväisiä piirteitä Englannin 1700-luvun maisemataustaisiin muotokuviin. Näiden vaikutteiden tuojana pidetään tukholmalaista taidemaalari Lorens Paschia, joka asui pitkään Englannissa.


title: Kyriákos Papadópoulos

text: Kyriákos Papadópoulos (; s. 23. helmikuuta 1992 Kateríni) on kreikkalainen jalkapalloilija. Hän edustaa Saksan Bundesliigassa pelaavaa Bayer 04 Leverkusen -joukkuetta. Papadópoulos pelaa topparina tai alimpana keskikenttäpelaajana. Papadópoulos on pelannut aiemmin Schalkessa ja kreikkalaisessa Olympiakos FCssä.


title: Kaiku (veistos)

text: Kaiku on Ville Vallgrenin vuonna 1887 veistämä marmoriveistos ja Vallgrenin läpimurtoteos.


title: Kaiku (veistos)

text: Ville Vallgren oli omimmillaan runollisten ja aistillisten aiheiden parissa, joissa ihmishahmo usein yhdistyy luontoon ja sen ilmiöihin. "Kaiku"-veistoksessa poika kuuntelee keskittyneesti käsi korvallaan. Hänen olemuksessaan on luonnonlapsen tunnelmaa ja rokokoonomaista suloutta. Pehmeä asento kertoo istuvan pojan rentoutuneisuudesta hänen koko olemuksen kuitenkin keskittyessä yhteen asiaan. Istuinalustanaan hänellä on murattien koristama kanto.


title: Kaiku (veistos)

text: "Kaiku" on tehty nuoren Vallgrenin uran alkuvaiheessa, jolloin hän teki muitakin poika-aiheisia veistoksia. Myöhemmin hän tuli tunnetuksi naisia kuvaavista veistoksista, kuten Havis Amanda.


title: Kaiku (veistos)

text: Veistos oli esillä kipsisenä Pariisin Salongissa vuonna 1886, jossa se sai kunniamaininnan. Tämän jälkeen taiteilijalta tilattiin teos marmorisena. Teos kuuluu Ateneumin taidemuseon kokoelmaan, johon se on saatu Eversti Hugo Standertskjöldin testamenttilahjoituksena vuonna 1931.


title: Morsiamen laulu

text:
Morsiamen laulu on taidemaalari Gunnar Berndtsonin (1854–1895) kuuluisin teos. Se on maalattu öljyvärein kankaalle, kooltaan 66 × 82,5 cm ja valmistunut vuonna 1881. Teos kuuluu Ateneumin taidemuseon Antellin kokoelmiin, johon se on tallennettu vuonna 1893.
__notoc__


title: Morsiamen laulu

text:
Maalaus kuvaa hääseuruetta ruokailemassa. Morsian seisoo tässä maalauksessa laulamassa jälkiruokamaljan aikana pöytävieraiden istuessa paikoillaan. Maalauksessa on kuvattu tarkoin kankaita ja muita yksityiskohtia, astioita, ihmisten piirteitä ja sisustusta. Morsiamen laulun toteutuksessa näkyy Berndtsonin perehtyminen ihmisasujen maalaukseen. Hän maalaa tähän maalaukseen ilmeikkäitä ihmisiä juhlahetkellä, luoden inhimillisen tilannekuvan joka on kuvattu herkän myönteisesti morsiamen vanhempien ja sulhasen ollessa uppoutuneena kuuntelemaan morsiamen laulua.
Käsittelytavassa näkyy myös tuolloin ajankohtaistuneen ulkoilmamaalauksen vaikutuksia. Seinien syvä vihreys ja huoneen verhojen rento roikkuminen yhdistettynä ihmisten vaatetusten syvän valkoiseen ja mustaan väriin luovat maalaukseen rehevää vaikutelmaa.


title: Morsiamen laulu

text: Kysessä on lavastettu tilanne, jossa maalauksen malleina oli taiteilijan ystäviä kuten Ville Vallgren oikealla, Karl Wetterhof, Casper Wrede ja Aukusti Uotila vasemmalla. Morsiamen mallina oli pariisilainen malli Antonia Bonjean.


title: Morsiamen laulu

text: Gunnar Berndtson oli opiskellut Pariisissa historiamaalari Jean-Léon Gérômen johdolla, mutta suuremman vaikutuksen häneen teki etenkin Ernst Meissonier, joka oli erikoistunut pukujen ja historiallisten ympäristöjen kuvaamiseen.


title: Morsiamen laulu

text: Morsiamen laulu huomioitiin ranskalaisessa lehdistössä kuten myös Berndtson. Hän esimerkiksi pääsi seuraavana vuonna Le Monde Illustrèn taiteelliseksi avustajaksi Egyptin matkalle. Aatelisen taustan ja kotikasvatuksen omaavana hän muutoinkin sopeutui monia suomalaistaustaisia kollegoitaan paremmin ranskalaiseen kulttuurielämään.


title: Raita (täsmennyssivu)

text: Raita voi tarkoittaa seuraavia:


title: Raitala

text: Raitala on suomenkielinen sukunimi. Nykyisenä nimenä (2014) Raitala on 544 henkilöllä.


title: This Is the Night

text: This Is the Night voi viitata:


title: Raitanen

text: Raitanen voi viitata seuraaviin:


title: Pervomaisk (täsmennyssivu)

text: Pervomaisk (suom. toukokuun ensimmäinen) voi viitata muun muassa seuraaviin:


title: Novomoskovsk (täsmennyssivu)

text: Novomoskovsk voi viitata muun muassa seuraaviin:


title: Savage Streets

text:
Savage Streets on vuonna 1984 ensi-iltansa saanut toimintaelokuva. Elokuvan pääosia esittävät Linda Blair, Linnea Quigley, John Vernon, Robert Dryer, Johnny Venocur, Sal Landi, Scott Mayer, Debra Blee, Lisa Freeman, Marcia Karr ja Luisa Leschin. Elokuvan on ohjannut Danny Steinmann. Blair voitti Razzie-palkinnon huonoimmasta naispääosasta.
Tyttöjengin pomo (Blair) kostaa kuuromykän sisarensa raiskauksen kilpailevalle jengille.


title: Savage Streets

text: "Video-oppaassa" vuodelta 1994 Sam Inkinen pitää elokuvaa ”iskukykyisenä esimerkkinä 1980-luvulla tuotetusta videopaskasta” ja antaa sille tähtien sijasta pommin, mikä vastaa sanallista arviota ”täysin epäonnistunut tekele”. "VideoHound’s Golden Movie Retriever" löytää eksploitaatiomaisen pitkitetyn raiskauskohtauksen ulkopuolelta myös ”suttuisella tavalla viihdyttäviä” jaksoja.


title: Super Bowl XXVII

text: Super Bowl XXVII oli järjestyksessään 27. Super Bowl. Vastakkain pelasivat Buffalo Bills ja Dallas Cowboys. Ottelu pelattiin Rose Bowl -stadionilla Pasadenassa, Kaliforniassa 31. tammikuuta 1993. Dallas Cowboys voitti pistein 52–17.


title: Oikeus ja elämä -puolue

text: Oikeus ja elämä -puolue ("Magyar Igazság és Élet Pártja", eli, MIÉP) on unkarilainen nationalistinen puolue. Puolue on äärioikeistolainen. Puolue perustettiin vuonna 1993 István Csurkan johdolla.


title: Jeremy Lin

text: Jeremy Shu-How Lin (s. 23. elokuuta 1988 Palo Alto, Kalifornia) on yhdysvaltalainen koripalloilija, pelipaikaltaan pelintekijä. Hän on pelannut pääosin NBA:ssa vuodesta 2010 lähtien. Linin myötä yllättäen parantuneet New York Knicksin peliotteet vuonna 2012 muodostivat "Linsanity"-nimisen ilmiön.


title: Jeremy Lin

text: Harvardin yliopistossa yliopistokoripalloa pelannut Lin ilmoittautui vuoden , jossa mikään joukkue ei kuitenkaan valinnut häntä. Hän teki saman vuoden heinäkuussa vapaana pelaajana sopimuksen Golden State Warriorsin kanssa.


title: Jeremy Lin

text: Warriors vapautti Linin sopimuksestaan ennen työsulun takia viivästyneen kauden 2011–2012 alkua, jolloin New York Knicks päätti hankkia hänet riveihinsä. Hän nousi suuren yleisön tietoisuuteen ottelussa New Jersey Netsiä vastaan heitettyään 25 pistettä, ja toistaen suorituksensa heti seuraavassa ottelussa Utah Jazzia vastaan, jossa saldoksi tuli 28 pistettä, kahdeksan syötön lisäksi.


title: Jeremy Lin

text: Linistä tuli kauden 2011–2012 loputtua rajoitettu vapaa pelaaja. Hän allekirjoitti kolmivuotisen, 25 miljoonan dollarin sopimuksen Houston Rocketsin kanssa, johon Knicks sai halutessaan vastata samanlaisella tarjouksella. Knicks kuitenkin päätti hankkia Portland Trail Blazersistä toisen pelintekijän Raymond Feltonin, ja antoi edellisen kauden komeetan vaihtaa seuraa.


title: Jeremy Lin

text: Heinäkuussa 2015 Lin siirtyi Charlotte Hornetsiin, heinäkuussa 2016 Brooklyn Netsiin ja heinäkuussa 2018 Atlanta Hawksiin.


title: Jeremy Lin

text: Linin vanhemmat muuttivat 1970-luvulla siirtolaisiksi Yhdysvaltoihin Taiwanista. Liniä on useampaan otteeseen kosiskeltu pelaamaan sekä Kiinan että Taiwanin maajoukkueeseen. Taiwanin koripalloliitto valitsikin hänet vuoden 2011 Aasian mestaruuskilpailuihin alustavaan 24 pelaajan joukkueeseensa, mutta jätti tämän pois lopullisesta ryhmästä polvivammaan vedoten.


title: Märät säpikkäät

text: Märät säpikkäät on suomalainen viihde- ja komediasarja, jossa saamelaisneidot Suvi West ja Anne-Kirste Aikio saapuvat Lapista Helsinkiin ja tutkivat helsinkiläisyyttä erilaisista näkökulmista. Sarja sisältää haastatteluja, sketsejä sekä parodioituja musiikkivideoita, joissa on sanoitettu suomalaisia hittejä uudelleen pohjoissaameksi.


title: Märät säpikkäät

text: Sarjan käsikirjoituksesta ovat vastanneet pääosanesittäjät Suvi West ja Anne Kirste Aikio sekä Veera Ikonen. Pääohjaajana toimi Oskari Sipola.


title: Märät säpikkäät

text: Joulukuun puolivälissä 2011 sarja keräsi huomiota jo ennen alkamistaan julkaisemalla musiikkivideon "Leivämuruseni". Kappale on pohjoissaamenkielinen parodia Jenni Vartiaisen hitistä "Missä muruseni on". Linkki levisi yhteisöllisissä viestimissä sekä lehtien verkkosivuilla, ja pian videolla oli YouTubessa yli 100 000 katsojaa.


title: Märät säpikkäät

text: Märkien säpikkäiden kirjoittama kirja Saamelaisten käyttöopas ilmestyi vuonna 2014.


title: Monalisa (lehti)

text: Monalisa oli suomalainen naistenlehti, jota julkaistiin kuukausittain vuodesta 1959 vuoteen 1976, jolloin se sulautettiin Eeva-lehteen.


title: Monalisa (lehti)

text: Lehden perusti vasemmistolehdissä uransa aloittanut Sirkka-Liisa Lähteenoja yhdessä Lahden Kirjapaino Oy:n kanssa. Hän toimi lehden päätoimittajana ja eräässä vaiheessa myös kustantajana vuoteen 1974, jolloin päätoimittajaksi kutsuttiin suosittu tv-kasvo Teija Sopanen. Julkkispainotteinen Monalisa onnistui 1960-luvun kuluessa löytämän oman, joskin melko pienen lukijakuntansa lähinnä kaupunkilaisista työväestöön kuuluvista nuorista naisista. Rautatiekirjakaupan irtonumeromyynnissä Monalisa oli vuonna 1963 sijalla 53, mutta vuonna 1973 jo sijalla 12.


title: Monalisa (lehti)

text: Lehdessä työskentelivät ja sitä avustivat monet sittemmin tunnetuiksi tulleet nimet, kuten kirjailija Kristina Carlson, valokuvaaja Leena Saraste ja psykologi Pehr Charpentier.


title: Monalisa (lehti)

text: Vuonna 1973 Lähteenoja myi Monalisan Kustannus Oy Williamsille, mutta jatkoi lehden päätoimittajana kunnes seuraavana vuonna hänen paikalleen kutsuttiin tv-kuuluttaja Teija Sopanen. A-lehdet osti Williamsin 1975, ja seuraavana vuonna Monalisa- ja Eeva-lehdet sulautettiin Uudeksi Eevaksi.


title: Troy Smith

text: Troy James Smith (s. 20. heinäkuuta 1984 Columbus, Ohio) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa kanadalaisen jalkapallon CFL-liigan Montreal Alouettesissa.


title: Troy Smith

text: Smith on vuoden 2006 Heisman Trophy -voittaja.


title: Troy Smith

text: Ohion valtionyliopistossa pelannut Smith voitti parhaalle yliopistopelaajalle jaettavan Heisman Trophyn viimeisenä yliopistovuotenaan 2006. Hänet valittiin vuoden 2007 NFL:n varaustilaisuudessa viidennellä kierroksella, Baltimore Ravensin toimesta. Myöhäistä varausvuoroa selitti hänen lyhyytensä verrattuna yleisesti pelinrakentajiin, sekä heikot esitykset viimeisessä yliopisto-ottelussa, BCS:n mestaruusottelussa Floridan yliopistoa vastaan.


title: Troy Smith

text: Smith oli Ravensissa varamiehenä kolmen kauden ajan, kunnes hänen sopimuksensa purettiin kauden 2009 jälkeen. Hän teki syyskuussa 2010 vapaana pelaajana sopimuksen San Francisco 49ersin kanssa, joka oli hankkinut myös hänen yliopistoaikojensa joukkuetoverin, Ted Ginnin.


title: Troy Smith

text: Alkukaudesta kolmannen pelinrakentajan tointa hallinnut Smith ylennettiin 49ersin aloittajaksi Lontoossa Denver Broncosia vastaan pelattuun otteluun edellisen aloittajan Alex Smithin loukkaannuttua, ja onnistui johdattamaan joukkueen voittoon. Yhteensä hän aloitti kaudella viisi ottelua, joista 49ers voitti kolme.


title: Troy Smith

text: Huolimatta menestyksestä heikosti pelanneen joukkueen aloittajana, Smithille ei tarjottu kauden päätteksi jatkosopimusta, ja hän teki sopimuksen UFL-liigan Omaha Nighthawksin kanssa. Smith pelasi kuitenkin Nighthawksissa aloittajana vain yhden ottelun, jossa joukkue hävisi Sacramento Mountain Lionsille 25-19.


title: Troy Smith

text: Sopimuksen umpeuduttua Smith teki sopimuksen Pittsburgh Steelersin kanssa, hänestä suunniteltiin mahdollista varamiestä ykköspelinrakentaja Ben Roethlisbergerille. Steelersin organisaatiossa oli kuitenkin kuusi pelinrakentajaa, joiden kannsa Smith kilpaili. Hänet irtisanottiin ennen kauden alkua.


title: Troy Smith

text: Kesällä 2013 Smith solmi kahden vuoden sopimuksen Montrealin kanssa. Hän oli aluksi varamiehenä, mutta lopulta nousi aloittajaksi. Kauden jälkeen Smith solmi kolmen vuoden jatkosopimuksen.


title: Piennarpukinparta

text: Piennarpukinparta eli pukinparta ("Tragopogon pratensis") on Euroopassa kasvava keltakukkainen asterikasvi. Se on juureskasvina viljellyn kaurajuuren ("Tragopogon porrifolius") lähisukulainen.


title: Piennarpukinparta

text: Piennarpukinparta on kaksivuotinen ja kasvaa 50–70 senttimetriä korkeaksi. Sillä on paksu pääjuuri. Varressa ja sen tyvellä on lukuisia pitkiä ja kapeita lehtiä. Varsilehdet ovat sepiviä, kouruisia ja suippokärkisiä. Piennarpukinparran 3–5 cm leveät vaaleankeltakukkaiset mykeröt ovat yksittäin varren haarojen päissä. Hedelmät ovat isoja lenninhaivenellisia pähkylöitä.


title: Piennarpukinparta

text: Kasvi aukaisee kukkansa vain aamupäiväksi, mikä on antanut vaikutteita kansankielisiin nimiin, esimerkiksi englanninkielinen nimi "Jack-go-to-bed-at-noon" ("Jaakko menee nukkumaan keskipäivällä").


title: Jaakonvillakko

text: Jaakonvillakko ("Senecio jacobaea") on myrkyllinen keltakukkainen villakkolaji, jota tavataan Euraasiassa ja Afrikassa. Se on vanha rohtokasvi. Suomessa jaakonvillakko on melko harvinainen tulokaskasvi, joka on levinnyt maahan painolastikasvina.


title: Jaakonvillakko

text: Jaakonvillakko on kaksi- tai monivuotinen. Se kasvaa 30–100 senttimetriä korkeaksi. Alemmat lehdet ovat 10–20 cm pitkiä. Ne ovat 1–2 kertaan parijakoiset, lehtiliuskat ovat iso- ja tylppähampaiset. Jaakonvillakon kukintona on runsasmykeröinen huiskilomainen mykeröstö. Yksittäiset mykeröt ovat 1,5–2,5 cm leveitä ja niissä on 12–15 keltaista kielimäistä laitakukkaa.


title: Jaana (lehti)

text: Jaana oli suomalainen naistenlehti, joka ilmestyi vuodesta 1962 vuoteen 1985. Jaanan perusti Mauri Lintera hänen kustantamansa Jallu-miestenlehden menestyttyä mainiosti julkaisemalla kohukaunotar Tabe Slioorin 20-osaiset muistelmat.


title: Jaana (lehti)

text: Jaanan levikki ylitti 100 000 kappaleen rajan 1970. Lintera myi Jaanan Uudelle Kivipainolle ja tämä edelleen Lehtimiehet Oy:lle. Lehtimiesten aikoina Lintera toimi itse Jaanan päätoimittajana, osti yksinoikeudet Miss Suomi -kilpailuihin ja kuvasi lehden uutta linjaa sanoilla ”missejä, mannekiineja, mulatteja ja mustalaisia”.


title: Jaana (lehti)

text: Jaana muutettiin kuukausijulkaisusta viikkolehdeksi 1973. Lintera tilasi silloin Suomessa suositulta neuvostoliittolaiselta taidemaalari Ilja Glazunovilta tasavallan presidentti Urho Kekkosen muotokuvan, joka julkaistiin uudistuneen lehden ensimmäisen numeron kannessa. Vuosikymmenen puolenvälin öljykriisi ja toimitukselliset riidat kaatoivat viikkolehtistrategian, ja Jaana alkoi hävitä levikkikisaa. Vuoden 1977 alkupuoliskolla Jaanan nettolevikki oli 125 644, mikä teki siitä kolmanneksi suurimman suomalaisen naistenlehden Kotilieden (155 487) ja Annan (128 658) jälkeen.


title: Jaana (lehti)

text: Jaana siirtyi 1979 Lehtimiehiltä A-lehdille ostajan kannalta huonolla vaihtokaupalla, jossa Lehtimiesten Urpo Lahtinen pääsi eroon kannattamattomasta Jaanasta, mutta A-lehdet tuli luopuneeksi hyvin kannattavasta Intro/Help!-lehdestään, jonka Lahtinen saman tien lakkautti häiritsemästä Suosikki-nuortenlehden menestystä. A-lehdet ei onnistunut saamaan Jaana-lehteä enää uuteen nousuun. Keväällä 1985 lopetetun lehden viimeinen päätoimittaja oli Eeropekka Rislakki.


title: Jaana (lehti)

text: Lehden muina päätoimittajana toimivat eri aikoina ainakin Jussi Niininen ja Annamaija Kataja.


title: Jaana (lehti)

text: Rautakirjan irtonumeromyynnissä Jaana oli tasaisesti noin kymmenenneksi suosituin kaikista lehdistä sekä vuonna 1963, 1973 että 1983.


title: Okakruunuohdake

text: Okakruunuohdake eli kruunuohdake ("Onopordum acanthium") on Euroopassa tavattava hyvin kookkaaksi kasvava ohdakkeiden sukuinen asterikasvi. Sitä kasvatetaan myös koristekasvina. Kruunuohdake on Skotlannin kansalliskukka.


title: Okakruunuohdake

text: Okakruunuohdake on kaksivuotinen. Se kasvaa matalimmillaan puolimetriseksi, korkeimmillaan jopa 2,5-metriseksi. Sen varsi on runsas- ja jäykkähaarainen. Varsi on leveästi siipipalteinen, tiheään huopakarvainen ja täynnä vankkoja keltaisia piikkejä. Lehdet ovat 20–30 cm pitkät, soikeat ja liuskaiset. Kruunuohdakkeen kukintona on suuri 3–7 cm leveä mykerö. Sen kehtosuomut ovat kapeat, kovat ja piikkikärkiset. Kukkien teriö on väriltään violetti. Kruunuohdakkeen hedelmät ovat 4–5 millimetrin lenninhaivenellisia pähkylöitä.


title: Kanadankoiransilmä

text: Kanadankoiransilmä ("Conyza canadensis", syn. "Erigeron canadensis" kallioisten suvussa) on Pohjois-Amerikasta kotoisin oleva asterikasvi, joka on levinnyt erittäin laajasti Euraasiassa. Se on yleistymässä myös Suomessa.


title: Kanadankoiransilmä

text: Kanadankoiransilmä on yksivuotinen. Sen pysty, haarova varsi kasvaa 0,2–1,8 metriä korkeaksi. Lehdet ovat kapeat ja laidoilta karvaiset. Kanadankoiransilmän kukintona on terttumainen mykeröstö, jossa on runsaasti, enintään 300 kappaletta, pieniä ja lieriömäisiä mykeröitä. Mykeröjen pienet kukat ovat vaaleat ja kalpeanväriset. Hedelmät ovat lenninhaivenellisia pähkylöitä.


title: Kanadankoiransilmä

text: Suomessa kanadankoiransilmä on leviävä uustulokaskasvi, jota on tavattu Tornion korkeudelle. Uudellamaalla ja erityisesti pääkaupunkiseudulla laji on 2010-luvulla tullut yleiseksi.


title: Numb

text: Numb voi viitata:


title: Peltovillakko

text: Peltovillakko ("Senecio vulgaris") on yksivuotinen, keltakukkainen mykerökukkaiskasvi, joka kuuluu villakoiden sukuun.


title: Peltovillakko

text: Peltovillakossa on mitattu olevan koko kasviaineksessa ainakin seuraavia pyrrolitsidiinialkaloideja kuten senekioniini, senekiofylliini, retrosiini ja riddeliini.


title: Peltovillakko

text: Peltovillakko kasvaa 20–40 senttimetriä korkeaksi. Sen varsi on yleensä karvaton ja hieman turpea. Lehtien lapa on parihalkoinen–parijakoinen ja liuskat ovat selvästi hampaisia. Kukintona on tiheä huiskilomainen mykeröstö, jossa on runsaslukuisesti 4–5 mm leveitä lieriömäisiä mykeröitä. Kehtosuomut ovat mustakärkisiä. Peltovillakon kukat ovat keltaisia, mykeröissä ei yleensä ole lainkaan laitakukkia.


title: Peltovillakko

text: Suomessa peltovillakkoa tavataan koko maassa. Se on muinaistulokas, paitsi Lapissa uustulokas. Etelä- ja Lounais-Suomessa, varsinkin Ahvenanmaalla peltovillakko on yleinen tai hyvin yleinen. Sen kasvupaikkoja ovat puutarhat, viljely- ja joutomaat.


title: Kaalivalvatti

text: Kaalivalvatti ("Sonchus oleraceus") on yksivuotinen, keltakukkainen, maitiaisnesteellinen asterikasvi, joka kuuluu valvattien sukuun. Runsaasti maitiaisnestettä sisältävä kasvi kasvaa 40–80 senttimetriä korkeaksi, ja sillä on vaaleankeltaiset kukat. Kaalivalvatin levinneisyysalue on laaja, ja lisäksi se on levinnyt ihmisen mukana esimerkiksi Pohjois-Amerikkaan. Se viihtyy erityisesti ihmisen muokkaamissa kulttuurimaisemissa.


title: Kaalivalvatti

text: Kaalivalvatti kasvaa 40–80 senttimetriä korkeaksi. Juurakko on pieni ja pystyjuurinen. Kasvi sisältää runsaasti maitiaisnestettä. Isot yksilöt ovat alaosasta haarovia, ontto varsi on lehdekäs. Lehtien lapa on syvään pariliuskainen, pehmeä, ohut ja alta siniharmaa. Varsilehdet ovat sepiviä. Lehtien päätöliuskat ovat tavallisesti isoja ja kolmiomaisia, sivuliuskat ovat kapeahkoja ja suipohkoja. Lehtilaita on tylppähampainen ja pieniotainen tai odaton. Kaalivalvatin mykeröt ovat 2–2,5 cm leveitä. Mykeröstö on lähes lehdetön ja huiskilomainen. Kukan teriö on tavallisesti vaaleankeltainen. Suomessa laji kukkii heinä-syyskuussa. Hedelmänä on litteä, lenninhaivenellinen pähkylä, jonka pitkittäisharjut ovat kyhmyisiä. Pappus on hapsihaiveninen ja varreton.


title: Kaalivalvatti

text: Suomessa kaalivalvatista tavataan kahta eri muunnosta. Näistä vallitseva on var. "oleraceus", jonka lehtilavan sivuliuskat ovat ehyitä ja päätöliuska on selvästi sivuliuskoja isompi. Harvinaisemman muunnoksen var. "lacerus" lehtilavan sivuliuskat ovat pitkiä ja päätöliuska on tuskin sivuliuskoja isompi.


title: Kaalivalvatti

text: Ainakin Suomessa selvästi yleisemmästä peltovalvatista ("Sonchus arvensis") kaalivalvatin erottaa parhaiten lehtien muodosta. Ne ovat syvemmin pariliuskaisiksi jakautuneet ja lehtilaidat vähemmän otaiset, yleensä vain matalasti nirhaiset.


title: Kaalivalvatti

text: Kaalivalvatti on levinnyt ihmisasutuksen mukana hyvin laajalle maapallolla. Euroopassa lajia tavataan kaikkialla arktisimpia alueita lukuun ottamatta. Levinneisyysalue jatkuu Euroopasta hajanaisena Turkkiin, Lähi-itään, Keski-Aasiaan, Etelä-Siperiaan ja Venäjän kaukoitään sekä edelleen Japaniin, Etelä-Kiinaan ja Intiaan. Laji on levinnyt myös Australiaan ja Uuteen-Seelantiin. Afrikassa kaalivalvattia tavataan Saharan pohjoispuolisissa osissa sekä paikoitellen mantereen keski- ja eteläosissa. Ihmisen mukana se on levinnyt myös suureen osaan Yhdysvaltoja ja Etelä-Kanadaa, sekä monin paikoin Keski- ja Etelä-Amerikkaan.


title: Kaalivalvatti

text: Suomessa kaalivalvatti on Lappia lukuun ottamatta muinaistulokas. Runsaimmin lajia kasvaa maan lounais- ja eteläosissa, missä se on paikoin yleinen Satakunnan–Etelä-Karjalan korkeudelle saakka. Pohjoisempana laji harvinaistuu. Yksittäisiä uustulokasesiintymiä on löytynyt pohjoisinta Lappia myöten.


title: Kaalivalvatti

text: Kaalivalvatti viihtyy ihmisen muokkaamassa kulttuuriympäristössä. Sille tyypillisiä kasvupaikkoja ovat puutarhat, kaatopaikat, joutomaat, maakasat ja kukkapenkit. Suomessa lajia tapaa tyypillisesti myös perunamailla sekä rakennusten seinustoilla etenkin vanhoissa kylissä ja kaupungeissa. Pelloilla kaalivalvattia tapaa vain harvoin. Nykyään kaalivalvatti leviää uusille kasvupaikoille usein nurmikonsiementen mukana.


title: Kaalivalvatti

text: Kaalivalvattia voidaan käyttää vihanneksena salaatin tai pinaatin tapaan.


title: Maarianohdake

text: Maarianohdake ("Silybum marianum") on yksivuotinen, piikikäs asterikasvi, joka kasvaa alkuperäisenä Etelä-Euroopassa. Sitä kasvatetaan myös koristekasvina ja rohdoskasvina.


title: Maarianohdake

text: Maarianohdake kasvaa 60–150 senttimetriä korkeaksi. Sen lehdet ovat suuret ja pitkänsuikeat, laidoiltaan aaltoilevat ja piikikkäät. Lehdet ovat väriltään kirjavat, kirkkaanvihreät ja lehtisuonien kohdalta valkoiset. Maarianohdakkeen kukkamykeröt ovat isohkot ja kasvavat yksittäin varren päässä. Mykeröt ovat enintään 5 cm leveät, kukat ovat väriltään punavioletit. Kehtosuomut ovat piikkireunaiset ja niiden pitkä, kapea kärki ulkonee mykeröstä. Hedelmänä on lenninhaivenellinen pähkylä, joka on 6–8 mm pitkä.


title: Isotakiainen

text: Isotakiainen ("Arctium lappa") on suurikokoinen takiaisten suvun mykerökukkaiskasvi, joka kasvaa alkuperäisesti Euroopassa. Laji on syömäkelpoinen ihmiselle, ja sitä käytetään mustajuuren tapaan ruokakasvina erityisesti Japanissa.


title: Isotakiainen

text: Isotakiainen kasvaa 90–200 senttimetriä korkeaksi. Laji muistuttaa paljon seittitakiaista ("Arctium tomentosum") ja molemmilla takiaisilla mykeröstö on rakenteeltaan huiskilomainen. Isotakiaisen kukkamykeröjen kehdot ovat lähes tai kokonaan karvattomia, väriltään kellanvihreät ja niiden kehtosuomut koukkukärkisiä. Kehto on kooltaan 2–2,5 x 3,5–4 cm. Isotakiaisen kukat ovat väriltään punaisia torvikukkia. Hedelmät ovat 6–7 millimetrin mittaisia pähkylöitä. Isotakiainen risteytyy helposti seittitakiaisen kanssa.


title: Isotakiainen

text: Suomessa isotakiainen on harvinainen, vain etelässä kasvava laji. Se on muinaistulokas tai toisinaan uustulokas, jota tavataan vanhojen asuinseutujen pihoilla ja tienvarsilla.


title: Isotakiainen

text: Isotakiaisen viljelymuoto vihannestakiainen eli gobou ("Arctium tomentosum" var. "edule") on takiaisesta jalostettu vihannes ja juures. Kiinassa se on tunnettu jo kauan ja Japanissa sitä on viljelty 900-luvulta saakka. Sitä on käytetty myös lääkekasvina. Vihannestakiainen sisältää paljon kuitua, mineraaleja ja B-vitamiineja. Juuret ovat pitkiä ja kapeita. Ulkomuodoltaan ja käytöltään se muistuttaa mustajuurta.


title: Vapaan Syyrian armeija

text: Vapaan Syyrian armeija (, lyh. FSA) on eräs Syyrian maltillisten kapinallisryhmien katto-organisaatio. Sen perustivat armeijasta karanneet upseerit elokuussa 2011.


title: Vapaan Syyrian armeija

text: FSA oli syntymästään asti riitainen ja hajanainen organisaatio. Sen merkitys Syyrian sisällissodassa väheni, kun islamistit perustivat omia järjestöjään.


title: Vapaan Syyrian armeija

text: Ryhmän perusti seitsemän maan puolustusvoimista loikannutta upseeria , jotka liittoutuivat vastarintaliikkeen kanssa taistelemaan Bašar al-Assadin hallintoa vastaan. Ryhmän muodostuminen ilmoitettiin 29 heinäkuuta 2011 internetvideona jossa univormuiset loikkarit kutsuivat muita sotilaita loikkaamaan ja liittymään heihin. 17. tammikuuta 2012 sen muonavahvuudeksi ilmoitettiin 40 000 miestä, kukin yhtenäisen johdon alaisuudessa..


title: Vapaan Syyrian armeija

text: FSA koostui alusta asti monista paikallisista yksiköistä. Sisällissodan alkuvuosina moni kapinallisryhmä sanoi toimivansa FSA:n lipun alla, vaikka ei ollut järjestön johdon komennossa. FSA:n merkitys pieneni melko nopeasti. Syynä tähän oli islamististen taistelijaryhmien nousu.


title: Vapaan Syyrian armeija

text:
Ryhmän komentaja on vaatinut ulkovaltojen ilmaiskuja Syyrian strategisiin kohteisiin.. Vapaan Syyrian armeija kärsi vuonna 2012 vakavasta asepulasta.
Vapaan Syyrian armeijaa rahoittaa etupäässä Saudi-Arabia, Qatar ja Yhdistyneet Arabiemiraatit. Maita yhdistää Syyrian virallisen hallinnon vastustus. Yhdysvallat ilmoitti huhtikuussa 2012 myös liittyvän kapinallisryhmää suoraan varustavien ja rahoittavien valtioiden joukkoon. . Kesäkuussa 2013 Yhdysvallat ilmoitti antavansa suoraa sotilaallista apua kapinallisarmeijalle, koska Syyrian hallitus käyttää kemiallisia aseita.


title: Vapaan Syyrian armeija

text: Internetiin levitettiin maaliskuussa vuonna 2013 video, jossa Homsissa taistelevan Vapaan Syyrian armeijan osan Farouqin prikaatin Abu Sakkarina tunnettu perustaja kaivaa kuolleelta hallituksen sotilaalta sydämen ja keuhkoa ja syö keuhkosta palan. Abu Sakkar, jonka syntymänimi on Khalid al-Hamad, ei pahoitellut jälkikäteen tekoaan, jonka sanoi olevan kosto hallitusta tukevien sabiha-joukkojen harrastamista kidutuksista. Sakkar kertoi Time-lahdelle, että sotilaan kännykästä löytyi alaston nainen ja lapsi, joita nöyryytetään pistelemällä kepein. Erään Sakkarin taistelijan mukaan hallituksen joukot olisivat raiskanneet ja tappaneet Sakkarin sukulaisnaisen.


title: Vapaan Syyrian armeija

text: FSA ja sen liittolaiset etenivät vuonna 2014 Etelä-Syyriassa. 2014 FSA sai vastaansa äärisunnalaisena pidetyn Isis:in, joka pyrki luomaan kalifaatin Syyriaan ja Irakiin.


title: Vapaan Syyrian armeija

text: Helmikuussa 2015 Vapaan Syyrian armeija onnistui häätämään islamistiryhmittymät pohjoisen suurkaupunki Alepposta ja otti sen pääosin hallintaansa. Vastaavasti uutisoitiin ryhmittymän onnistuneen liittolaisineen häätämään ääri-islamistitaistelijat pois luoteisesta maakuntakeskus Idlibistä ympäristöineen, pääosin koko maakunnasta. Järjestö oli myös kertonut pyrkivänsä noudattamaan Geneven sopimuksia sotilaallisessa toiminnassaan ja perehdyttävänsä uudet taistelijansa näihin sodan sääntöihin. Järjestöä pidetäänkin suhteellisen maltillisena sotilaallisena ryhmänä.


title: Per-Olof Strandberg

text: Per-Olof Walfrid "Pepsi" Strandberg (s. 1958) on suomenruotsalainen elokuvaohjaaja ja tuottaja.


title: Per-Olof Strandberg

text: Strandberg on uransa aikana ohjannut muun muassa kotimaisia draamasarjoja "Kotikatua", "Samaa sukua, eri maata" sekä "Salattuja elämiä", jossa hän on ollut mukana alusta saakka.


title: Adžika

text: Adžika (georgiaksi: აჯიკა, venäjäksi: аджика, englanniksi: adjika) on georgialainen maustekastike, joka sisältää yleensä ainakin punaista chiliä, valkosipulia, suolaa ja erilaisia mausteita, kuten korianterin lehtiä. Reseptit voivat vaihdella; osassa resepteistä mukana on myös tomaattia ja paprikaa. Adžikaa käytetään georgialaisen keittiön lisäksi myös venäläisessä keittiössä. Koostumukseltaan adžika muistuttaa hieman italialaista punaista pestoa.


title: Potomacin armeija (Konfederaatio)

text: Potomacin armeija () oli Konfederaation armeija Yhdysvaltain sisällissodassa. Se oli toiminnassa huhtikuusta 1861 maaliskuuhun 1862 saakka. Armeijan ensimmäinen komentaja oli prikaatikenraali P. G. T. Beauregard, jonka alaisuudessa armeija kävi yhden merkittävän taistelun Unionin joukkoja vastaan ensimmäisessä Bull Runin taistelussa. Myöhemmin Shenandoahin armeija liitettiin osaksi Potomacin armeijaa, jolloin Shenandoahin komentaja Joseph E. Johnston otti koko armeijan johtoonsa. 14. maaliskuuta 1862 armeijasta luotiin Pohjois-Virginian armeija. Beauregardin komentamasta alkuperäisestä Potomacin armeijasta tuli uuden Pohjois-Virginian armeijan ensimmäinen armeijakunta.


title: Noel Kelehan

text: Noel Kelehan (26. joulukuuta 1935 – 6. helmikuuta 2012 Dublin, Irlanti) oli irlantilainen muusikko, Irlannin yleisradionyhtiön RTÉ:n konserttiorkesterin entinen kapellimestari ja RTÉ:n musiikkijohtaja. Hän jäi eläkkeelle kapellimestarin tehtävästä 1998.


title: Noel Kelehan

text: Kelehan oli paitsi pätevä jazzpianisti, myös tunnettu Irlannin eurovisiokilpailukappaleiden kapellimestari vuosina 1966–1998. Hän johti voittokappaleen viisi kertaa, 1980, 1987, 1992, 1993 ja 1996. Kaikkiaan Kelehan johti 29 Eurovision kilpailukappaletta, joista 24 oli Irlannin. Sattumalta kävi niin, että Kelehanin jäätyä eläkkeelle orkesterin käyttö lopetettiin kilpailussa vuonna 1999.


title: Noel Kelehan

text: Kelehan kuoli pitkään sairastettuaan.


title: Frans Josef von Becker

text: Frans Josef von Becker (19. heinäkuuta 1823 Turku – 21. marraskuuta 1890 Helsinki) oli suomalainen lääkäri, ensimmäinen farmasian ja farmakologian professori ja ensimmäinen oftalmologian eli silmätautiopin ylimääräinen professori.


title: Frans Josef von Becker

text: Frans Josef von Beckerin vanhemmat olivat yliopiston apulainen ja suomen kielen tutkija, sittemmin senaatin suomen kielen kääntäjä Reinhold von Becker ja Carolina Idestam. Hän syntyi esikoisena tähän lopulta nelilapsiseen turkulaisperheeseen. Reaalilyseon von Becker suoritti perheen muutettua Helsinkiin. Hän valmistui ylioppilaaksi 16-vuotiaana vuonna 1839.


title: Frans Josef von Becker

text: Ylioppilas von Becker kirjoittautui Keisarilliseen Aleksanterin- yliopistoon ja suoritti aluksi filosofian kandidaattitutkinnon vuonna 1844. Tutkinto oli ehtona lääketieteen opintojen aloittamiselle. Hän valmistui lääketieteen lisensiaatiksi vuonna 1850, jolloin hänet laillistettiin lääkäriksi. Toimittuaan lyhyen aikaa lääkärinä Hämeenlinnassa von Becker matkusti vuosiksi 1851–1853 opiskelemaan Saksaan ja Itävaltaan. Perhe oli varakas äidin saaman perinnön vuoksi, mikä helpotti hyvän ulkomaisen koulutuksen hankkimista. Tällä matkalla hän opiskeli Göttingenin, Leipzigin ja Wienin yliopistoissa pätevöityäkseen Helsingin yliopiston farmasian ja farmakologian professuuria varten, ja hän väitteli lääketieteen ja kirurgian tohtoriksi vuonna 1852. Vuonna 1854 hänet nimitettiin farmasian ja farmakologian professorin viran ensimmäiseksi haltijaksi. Professorina toimessaan von Becker järjesti yliopiston farmakologian laboratorion.


title: Frans Josef von Becker

text: Frans Josef von Beckeristä tuli silmälääkäri osittain sattumalta. Hänen opiskelunsa Saksassa ajoittui ajanjaksoon, jolloin nykyaikainen silmätautioppi sarasti Berliinissä. Berliiniläinen fysiologi Hemlholtz oli vuonna 1852 keksinyt oftalmoskoopin eli silmäpeilin, jolla saattoi tutkia silmän sisäosia, ja oftalmologiasta innostunut lääkäri Albrecht von Graefe oli hieman tätä ennen avannut sittemmin opetuksestaan ja tutkimustyöstään kuuluisan yksityisen silmäsairaalansa niin ikään Berliiniin vuonna 1850. Silmätautioppi oli siksi ajankohtainen puheenaihe von Beckerin opiskellessa Saksassa, mikä pysyi hänen mielessään, kun kliinisen erikoisalan valinta tuli ajankohtaiseksi. Hän matkustikin vuosina 1857–1858 uudelleen Saksaan ja lisäksi Ranskaan ja Hollantiin, ja hän perehtyi silmätautien hoitoon von Graefen, Pariisissa Louis-Auguste Desmarresin ja Utrechtissa Franciscus Dondersin johdolla. Kirjeenvaihto von Graefen kanssa jatkui vuoteen 1870 eli hänen varhaiseen kuolemaansa asti. Opintomatkan ajalle ajoittui myös ensimmäinen kansainvälinen silmälääketieteen kongressi, joka järjestettiin Berliinissä vuonna 1857. Kongressissa suunniteltiin silmäklinikoiden perustamista eri puolille Eurooppaa soveltamaan uusia silmän tutkimus- ja hoitomenetelmiä käytäntöön. Tällainen ajatus houkutti von Beckeriä.


title: Frans Josef von Becker

text: Palattuaan Suomeen von Becker ryhtyi pitämään silmälääkärin vastaanottoa ja myös hoitamaan avoinna ollutta kirurgian professuuria vuosina 1858–1859. Tuohon aikaan silmätautien hoito kuului kirurgian alaan, ja hän leikkasi lukuisia silmäpotilaita. Osoittaakseen pätevyytensä virkaan von Becker kirjoitti uuden väitöskirjan, jota ei kuitenkaan hyväksytty. Samaan aikaan vastavalmistunut lääketieteen lisensiaatti Jakob August Estlander, joka opiskeluaikanaan oli myös osallistunut Berliinin kansainväliseen silmäkongressiin 1857, pätevöityi ulkomailla ja laati väitöskirjan. Kun von Becker ja Estlander vuonna 1860 hakivat pysyvästi täytettäväksi tullutta kirurgian professuuria, Estlander tuli nimitetyksi.


title: Frans Josef von Becker

text: Häviö virkavaalissa antoi von Beckerille aiheen ryhtyä ajamaan silmätautien alalle omaa klinikkaa. Hän teki kenraalikuvernööri von Bergille ehdotuksen silmätautien osaston perustamisesta Helsinkiin, koska sokeus oli Suomessa tavallisempaa kuin muissa Pohjoismaissa. Lääkintöhallitus ja Helsingin yliopiston konsistori eivät puoltaneet esitystä vedoten tulossa oleviin muihin uudistuksiin. Kenraalikuvernöörin käskystä tuomiokapituli järjesteti kuitenkin vuonna 1862 sokeiden laskennan. Vuonna 1865 von Becker otti sokeiden asian esille Finska Läkaresällskapetissa, joka perusti tarkempaa sokeiden laskentaa varten kolmijäsenisen komitean. Muut komitean jäsenet olivat Frans Johan Rabbe ja Gustaf Julius Strömborg. Vuonna 1868 valmistuneet tilastot osoittivat sokeuden olevan Suomessa pahimmillaan kymmenkertaista verrattuna Euroopan muihin maihin.


title: Frans Josef von Becker

text: Lääkintöhallituksen päätitehtööri Knut Felix von Willebrand asettui vuonna 1869 tukemaan von Beckerin ajatusta erillisestä silmäosastosta tekemällä sitä koskevan esityksen senaatille. Yliopiston konsistori ei nytkään puoltanut esitystä. Lääketieteellinen tiedekunta taas asetti etusijalle anatomian ja fysiologian professuurin jakamisen kahdeksi. Lopulta senaatti pyysi lääkintöhallitusta selvittämään, mitä sokeiden hyväksi voitiin tehdä. Lääkintöhallitus piti tärkeänä silmätautiopin professuurin perustamista. Tiedekunta vastusti edelleen hanketta, mutta se kuitenkin eteni, ja Aleksanteri II perusti 3. toukokuuta 1871 oftalmologian (silmätautiopin) ylimääräisen professuurin Helsingin yliopistoon sen vastustavasta kannasta huolimatta. Vaikka professuuri oli ylimääräinen, se oli pysyvä eli sisältyi yliopiston menosääntöön. Jo samana päivänä lääkintöhallitus esitti, että yliopiston vt. sijaiskansleri Casimir von Kothen nimittäisi väliaikaisesti tehtävään von Beckerin.


title: Frans Josef von Becker

text: Yliopiston statuuttien mukaan väliaikainenkin nimitys oli konsistorin päätettävä asia. Kosnsitori oli kuitenkin kesälomalla, ja von Kothen esitti nimitystä omavaltaisesti suoraan yliopiston kanslerille, joka tuolloin oli perintöruhtinas Aleksander Aleksandrovits, tuleva suuriruhtinas Aleksanteri III. Aleksanteri määräsikin 14. kesäkuuta von Beckerin hoitamaan oftalmologian ylimääräistä professuuria. Kesäloman jälkeen konsistori lähetti vön Kothenille kirjeen, jossa huomautettiin laillisten muotojen sivuuttamisesta, ja eräät nuoremmat yliopiston opettajat lähettivät nimitystä moittivan adressin konsistorille. Protestit jäivät kuitenkin merkityksettömiksi. Vastauksessaan von Kothen selitti päätöksen olevan koko valtakunnan eikä vain yliopiston edun mukaisesti tehdyn. Venäjän valtakunnassa kiinnitettiin laajemminkin huomiota sokeuden vähentämiseen ja perustettiin muitakin silmäklinikoita. Casimir von Kothen ja von Becker olivat kumpikin aatelissäädyn edustajia valtiopäivillä, joten von Beckerin ansiot silmätautien alalla olivat oletettavasti von Kothenin tiedossa.


title: Frans Josef von Becker

text: Von Becker erosi virasta vuonna 1885, jolloin hän sai valtioneuvoksen arvon.


title: Frans Josef von Becker

text: Frans Josef von Becker avioitui vuonna 1857 Johanna Karolina Ascholinin (k. 1887), Helsingin piirilääkärin Johan Ascholinin tyttären kanssa. Kuoltuaan ilman perillistä Frans Josef von Becker testamenttasi huomattavan osuuden omaisuudestaan sokeiden lasten oppilaitoksen perustamiseksi Helsinkiin.


title: Silvaner

text: Silvaner on valkoinen viinirypälelajike. Se on Saksan yleisimpiä valkoviinirypäleitä, missä sitä viljellään noin 5 % koko viininviljelypinta-alasta. Pinta-alallisesti Silvaneria viljellään eniten Saksassa Rheinhessenin alueella ja suhteellisesti eniten, rypäleen kotiseudulla, Frankenin alueella. Silvaner kypsyy aiemmin kuin Riesling ja on vähemmän vaativa lajike.


title: Silvaner

text: Ensimmäiset dokumentoidut tiedot Silvaner-viljelmistä ovat vuodelta 1659 Würzburgin lähellä sijaitsevasta Castellin kylästä.


title: Lappohjan kirkko

text: Lappohjan kirkko on Hangon Lappohjan kylässä oleva kirkkorakennus, joka on valmistunut vuonna 1913. Se on alun perin rakennettu rukoushuoneeksi, ja sitä on alettu käyttää kirkkona 1980-luvulla. Hangon seurakunnat olivat vuodesta 1980 lähtien rakennuksessa vuokralla ja ostivat sen vuonna 1982.


title: Lappohjan kirkko

text: Evankeliumiyhdistys halusi Lappohjaan rukoushuoneen ja varojen keruu sitä varten alkoi vuonna 1909. Rukoushuoneen suunnitteli rakennusmestari Karl Fredrik Bergman. Sen perustukset tehtiin 1909–1910 talvella. Rakentamisessa tarvittavia hirsiä saatiin lahjoituksena metsänomistajilta, osa jouduttiin ostamaan. Yhdistyksen talous oli niukka ja rakennustyö eteni hitaasti, iso sali tuli kuntoon vasta 1913, jolloin rukoushuone voitiin vihkiä käyttöön. Viimeisiä rakennustöitä tehtiin vielä 1930-luvulla. Rukoushuone joutui jo valmistumista seuraavana vuonna (1914) – maailmansodan sytyttyä – keskelle sotanäyttämöä ja Hangossa olleiden venäläisten joukkojen haltuun. Vuonna 1918 sen ottivat puolestaan haltuunsa Hangossa maihin nousseet saksalaisjoukot.


title: Lappohjan kirkko

text: Rukoushuoneen alakerrassa oli iso kirkkosali ja pienempi sali. Yläkerrassa oli muun muassa vahtimestarin asunto. Rukoushuoneen katto oli jyrkkä harjakatto, sisäänkäynnin kohdalla katolla on päätykolmio. Ruutuikkunat ovat isot ja rakennuksen pitkillä sivuilla on seinää tukemassa tukipiirut. Muutoin rakennus on varsin yksinkertaisen muotoinen, pohjakaavaltaan suorakaide.


title: Lappohjan kirkko

text: Hangon vuokra-aikana rukoushuone toimitti tyypilliseen tapaan elokuvateatterin virkaa. Rakennus vaurioitui pommituksissa ja korjattiin sotien jälkeen.


title: Lappohjan kirkko

text: Lappohjan kylä oli kuulunut Tenholan kuntaan vuoteen 1977 asti. Tuolloin Bromarvin kunta liitettiin Tenholaan, mutta samalla Lappohja ja muutama muu Tenholan kylä liitettiin Hankoon. Hangon seurakunnat vuokrasivat rukoushuoneen Suomen Luterilaiselta Evankeliumiyhdistykseltä vuonna 1980 ja ostivat sen 1982. Rakennus kunnostettiin ostovuonna sisäpuolelta, myös ikkunat korjattiin ja hankittiin sähkölämmitys. Seuraavana vuonna oli vuorossa ulkomaalaus ja vesikaton korjaus. Sisätilojen muutokset olivat lopulta vähäisiä. Alakerran pienemmästä salista tuli kokoushuone ja iso kirkkosali jaettiin kahtia paljeovella. Toinen osa jäi kirkkosaliksi kiinteine alttareineen ja toinen osa on seurakuntasalina. Tilat ovat yhdistettävissä. Kokoushuone on tarkoitettu pienryhmien käyttöön. Yläkerrassa on toimisto- ja sosiaalitiloja. Kirkossa on noin 130 istumapaikkaa. Se vihittiin uudelleen käyttöön vuonna 1984.


title: Barb Tarbox

text: Barb Tarbox MSM (10. huhtikuuta 1961 Edmonton – 18. toukokuuta 2003 Edmonton) oli kanadalainen tupakoinnin vastainen aktivisti. Hän oli itse tupakoitsija, jolle kehittyi keuhkoissa ja aivoissa esiintynyt syöpä. Hän ei kyennyt lopettamaan tapaansa sairastumisensa jälkeenkään. Viimeisinä kuukausinaan hän kuitenkin teki tupakointiin liittynyttä valistustyötä.


title: Barb Tarbox

text: Tarboxin sairaus todettiin syyskuussa 2002. Hän oli entinen malli ja oli ehtinyt tupakoida kolmen vuosikymmenen ajan jopa kahden askin verran päivässä.


title: Barb Tarbox

text: Tarbox kuoli sairauteensa 42-vuotiaana. Hän sai Kanadan Meritorious Service Medalin postuumisti 5. joulukuuta 2003. Palkinnon otti vastaan Ottawassa hänen tyttärensä Mackenzie. Greg Southamin ja David Staplesin kirja "Barb's Miracle" kuvaa Tarboxin viimeisiä vaiheita. 30. joulukuuta 2010 Kanadan hallitus paljasti ankarammin tupakointia vastaan suunnatut varoituskuvat tupakka-askeissa; yhdessä kuvassa esiintyy Tarbox viimeisinä päivinään.


title: Tyhjätaskut

text: Tyhjätaskut ("2 Broke Girls") on yhdysvaltalainen CBS:n tuottama tilannekomediasarja, joka alkoi Yhdysvalloissa 19. syyskuuta 2011. Suomessa sarjaa esittää televisiokanava Sub. Ensimmäinen jakso nähtiin Suomessa 4. tammikuuta 2012.


title: Tyhjätaskut

text: Sarja voitti Teen Choice- ja Emmy-palkinnot vuonna 2012.


title: Tyhjätaskut

text: Maalisuussa 2016 vahvistettiin sarjan kuudennen kauden tilaus, jonka esittäminen aloitettiin lokakuussa samana vuonna. Kuudes kausi jäi sarjan viimeiseksi.


title: Tyhjätaskut

text: Sarja kertoo kahdesta täysin erilaisesta, mutta yhtä rutiköyhästä nuoresta naisesta, jotka päätyvät sattumalta asumaan yhdessä ja työskentelemään samassa kuppilassa. Sarjassa Max ja Caroline ovat aluksi vain kuppilan tarjoilijoita, mutta kun Caroline innostuu Maxin tekemistä leivoksista ja he ryhtyvät tavoittelemaan yhteistä unelmaa omasta leivoskaupasta.


title: Tyhjätaskut

text: CBS tarjosin parhaan hinnan joulukuussa 2010 televisiokanaville esitetyn pilottijakson jälkeen ja sai sarjan esitysoikeudet.


title: Tyhjätaskut

text: Kat Dennings valittiin Maxin rooliin 18. helmikuuta 2011. Viikon päästä Beth Behrs nimettiin toiseksi päänäyttelijäksi Carolinen rooliin. Viimeiset vakituiset roolit nappasivat Matthew Moy, Garrett Morris ja Jonathan Kite maaliskuussa 2011.


title: Tyhjätaskut

text: Sarjaa kuvataan live-yleisön edessä. Televisiossa tämä näkyy "sweetening"-työstä, joka tarkoittaa taustanaurun parantamista eri tavoin.


title: Foursquare

text: Foursquare on kaupunkikartta mobiilisovelluksen ja verkkosivuston muodossa. Palvelun perustivat Dennis Crowley ja Naveen Selvadurai vuoden 2009 alkupuolella. Vuonna 2013 Foursquarella oli jo 33 miljoonaa rekisteröityä käyttäjää.


title: Foursquare

text: Yritys ilmoitti toukokuussa 2014 siirtävänsä Foursquaren sosiaaliset toiminnot uuteen mobiilisovellukseensa Swarmiin. Swarm on sovellus, jossa sen käyttäjät ”kirjautuvat” (eng. check-in) mobiililaitteillaan eri paikkoihin ja näin kertovat tuttavapiirilleen, missä liikkuvat.


title: Hubert Leitgeb

text: Hubert Leitgeb (31. lokakuuta 1965 Anterselva – 4. helmikuuta 2012 Staller Sattel) oli italialainen ampumahiihtäjä ja maailmanmestari.


title: Hubert Leitgeb

text: Leitgeb voitti Italian joukkueessa joukkuekilpailun maailmanmestaruuden Lahdessa 1991 ja Canmoressa 1994. Lisäksi hän saavutti joukkuekilpailussa MM-pronssia Ruhpoldingissa 1996 ja viestissä talviolympialaisten neljännen sijan Albertvillessa 1992. Henkilökohtaisilla matkoilla Leitgeb oli Albertvillessa sprintin 26:s ja Naganossa 1998 saman matkan 35:s.


title: Hubert Leitgeb

text: Maailmancupissa Leitgeb osallistui 131 kilpailuun, joista 17:ssä hän sijoittui kymmenen parhaan joukkoon. Hän lopetti aktiivisen kilpauransa vuonna 1998, minkä jälkeen hän työskenteli viisi vuotta valmentajana. Hän työskenteli myös ampumahiihdon järjestötehtävissä.


title: Hubert Leitgeb

text: Leitgeb kuoli 4. helmikuuta 2012 Staller Sattelissa jäätyään 46-vuotiaana lankonsa kanssa lumivyöryn alle. Hänen perheeseensä kuului vaimo ja kaksi lasta.


title: Mikaela Löfroth

text: Mikaela Löfroth (s. 1981 Turku) on suomalainen valokuvaaja, joka on erikoistunut muotokuvaukseen.


title: Mikaela Löfroth

text: Löfroth valmistui valokuvaajaksi oppisopimuksella 2008. Lisäksi hän on opiskellut media-assistentiksi ja toimii kouluvalokuvaajana. Suomen Ammattivalokuvaajat -yhdistys valitsi hänet vuoden 2011 muotokuvaajaksi, ja hän on sijoittunut alan kilpailuissa.


title: Giovanni Riina

text: Giovanni Francesco Riina (21. helmikuuta 1976) on italialainen mafioso ja Italian Mafian yhden tunnetuimman ja pahamaineisimman päällikön Salvatore "Toto" Riinan vanhin poika.


title: Giovanni Riina

text: Varsin korkealle tasolle Corleonen perheessä isänsä nimen avulla jo nuorena noussut Giovanni Riina pidätettiin mafiarikoksista ja lukuisista murhista epäiltynä vuonna 1997. Giovanni tuomittiin lopulta vuonna 2001 neljästä vuonna 1995 tehdystä murhasta elinkautiseen vankeuteen. Murhatuomiot perustuivat paljolti mafiasta lähteneen todistajan lausuntoihin. Tuomion aikoihin myös jo kauan vankeudessa ollut isä Toto Riina sai uusia tuomioita mafiaan kohdistuneissa massaoikeudenkäynneissä.


title: Giovanni Riina

text: Sisilian Cosa Nostran jäseneksi isänsä myötä noussut Giovanni on Salvatore Riinan neljästä lapsesta toiseksi vanhin. Veli Giuseppe Riina on myös tuomittu Italiassa mafiayhteyksistään.


title: Giuseppe Riina

text: Giuseppe Salvatore Riina (3. toukokuuta 1977) on italialainen mafioso ja Italian Mafian yhden tunnetuimman ja pahamaineisimman päällikön Salvatore "Toto" Riinan nuorin poika.


title: Giuseppe Riina

text: Corleonen perheessa isäänsä ja isoveljeänsä jalanjäljissä ollut Giuseppe Riina pidätettiin Italian poliisin suorittamassa massapidätyksessä Sisiliassa Palermossa vuonna 2002. Giuseppea syytettiin muun muassa mafiaan kuulumisesta, rahanpesusta, huumekaupasta, hämäristä kaupoista ja kiristyksestä. Giuseppe Riina tuomittiin alun perin 14 vuoden vankeusrangaistukseen, mutta lukuisat valitukset ja valitusten myötä tulleet syytteiden hylkäykset pienensivät rangaistusta lopulta noin yhdeksään vuoteen. Lopulta Riina selvisi vain kuuden vuoden tuomiolla ja vapautui yllättäen jo vuonna 2008, kun myös viimeinen eli kolmas syyte jouduttiin vetämään pois ja siten Riina oli vapautettava, koska Euroopan ihmisoikeussopimuksen 6. artiklan määritämä kuuden vuoden enimmäisaika pidätykselle ilman lainvoimaista tuomiota täyttyi, vaikka uusia tutkimuksia olikin vireillä. Näin Giuseppe Riina käytännössä pääsi odottamaan tulevaa tuomiotaan vapaana, koska häntä ei voitu pitää enää pidätettynä. Tuomioistuin määräsi lopulta Riinan kotiseudulleen tarkan kontrollin alaisuuteen odottamaan mahdollista uutta tuomiota.


title: Giuseppe Riina

text: Myöhemmin pian vuoden 2009 alussa Giuseppe palautettiin jälleen vankilaan syytenimikkeellä mafiaan kuuluminen. Riina vapautui kuitenkin jälleen vuonna 2011, kun aiempi noin yhdeksän vuoden tuomio täyttyi määrällisesti. Mafiassa lopettamisesta vihjaillut Giuseppe ilmoitti samalla haluavansa muuttaa Pohjois-Italiaan Padovaan, muuttaa elämäänsä ja liittyä hyväntekeväisyysjärjestöön, mutta Riina ei ollut alueella haluttu vieras ja niin hän joutui jälleen kotiseudulleen vähintään kahdeksi vuodeksi tarkkailuun.


title: Giuseppe Riina

text: Giuseppe Riina on joutunut kuitenkin heti uusiin tutkimuksiin, kun mafiatodistaja kertoi Riinan suunnitelleen mafiaa vahvasti vastustaneen Italian entisen oikeusministerin Angelino Alfano murhaa.


title: Giuseppe Riina

text: Sisilian Cosa Nostran jäseneksi isänsä myötä noussut Giuseppe on Salvatore Riinan neljästä lapsesta toiseksi nuorin. Veli Giovanni Riina on tuomittu Italiassa mafiayhteyksistään ja lukuisista murhista elinkautiseen vankeuteen.


title: Teemu Laajasalo

text: Teemu Olavi Laajasalo (s. 10. heinäkuuta 1974 Helsinki) on suomalainen pappi, kasvatustieteen tohtori, yrittäjä ja televisioesiintyjä. Elokuussa 2017 hänet valittiin Helsingin hiippakunnan piispaksi. Hän aloitti tehtävässä 1.11.2017.


title: Teemu Laajasalo

text: Laajasalo valmistui vuonna 1997 teologian maisteriksi, ja hänen pro gradu -tutkielmansa tutki itsetyydytystä seksuaalieettisenä kysymyksenä uskonnonfilosofisesta näkökulmasta. Laajasalo on suorittanut pastoraalitutkinnon vuonna 2002 Helsingin hiippakunnassa sekä ylemmän pastoraalitutkinnon vuonna 2006 samassa hiippakunnassa.


title: Teemu Laajasalo

text: Laajasalo on opiskellut myös kasvatustiedettä, josta hän laati vuonna 1998 pro gradu -tutkielmaa suppeamman laudaturtyön aiheesta seksuaalisuuden käsittely kahdessa uskonnon ja psykologian oppikirjassa. Laajasalolla on pedagogiset pätevyydet kaikilla oppiasteilla opettamiseen. Laajasalo jatkoi kasvatustieteen opintojaan väittelemällä kasvatustieteen tohtoriksi vuonna 2001 aiheenaan seksuaalisuuden käsittely lukion oppikirjoissa. Väitöskirjan arvosana oli cum laude. Laajasalo on toiminut Helsingin yliopiston etiikan ja uskonnonfilosofian tutkijana 1998-2000, sekä didaktiikan yliopistonlehtorina. Hänen tehtävänsä lehtorina kesti viisi kuukautta syksyllä 2001.


title: Teemu Laajasalo

text: Laajasalo vihittiin vuonna 1997 papiksi Helsingin tuomiokirkkoseurakuntaan, mutta siirtyi sen jälkeen pastorin työstä yliopistoon tutkijaksi lama-aikaa selvittävään hankkeeseen. Laajasalon piti tehdä omasta osuudestaan väitöskirja. Hänelle maksettiin täyspäiväistä tutkimustyötä varten apurahaa 21 kuukauden ajan, mutta väitöskirja ei koskaan valmistunut. Laajasalon itsensä mukaan lopputulos johtui siitä, ettei työ saanut jatkorahoitusta.


title: Teemu Laajasalo

text: Hän kuitenkin palasi pastorin töihin ja oli vuosina 2003-2012 vakituisessa virassa tuomiokirkkoseurakunnassa. Vuosina 2009–2012 Laajasalo johti Helsingin ydinkeskustassa Mikael Agricolan kirkossa Agricolaliikettä, jonka tavoite on elävöittää Punavuoren alueen seurakuntaa. Agricolaliikkeen taustalla ovat Helsingin tuomiokirkkoseurakunta, HelsinkiMissio, Tuomasmessu ja Helsingin seurakuntayhtymä. Vuonna 2010 Agricolan kirkkoon perustettiin Café Agricola, joka mahdollistaa asiakkaille hyväntekeväisyyden Kirkon ulkomaanavun kautta.


title: Teemu Laajasalo

text: Laajasalo on puhunut avoimen, uudistuvan ja ulospäinsuuntautuvan kirkon puolesta. Laajasalo on profiloitunut kirkossa liberaaliksi, joka on ensimmäisten pappien joukossa ajanut seksuaalivähemmistöjen asiaa jo ennen parisuhdelakia 1990-luvulla. Sittemmin Laajasalo on ajanut erityisesti kirkon sisäistä yhteyttä, sovintoa ja ymmärrystä sekä toivonut dialogia myös konservatiivien oikeudesta olla kirkossa. Teologiassaan hän korostaa perinteistä kristillistä oppia, kuten Jeesuksen sovituskuolemaa sekä uskolla pelastumista.


title: Teemu Laajasalo

text: 5. marraskuuta 2012 Laajasalo valittiin Helsingin Kallion seurakunnan kirkkoherraksi. Hän toimi tehtävässä 10.2.2013- 31.10.2017. Lisäksi Laajasalo toimi Helsingin seurakuntayhtymän johtajana ja tuomiokapitulin vanhempana pappisasessorina. Hänet asetettiin keväällä 2017 ehdokkaaksi Helsingin hiippakunnan piispanvaaliin, jossa hänet valittiin tehtävään ensimmäisellä kierroksella. Arkkipiispa Kari Mäkinen vihki hänet piispanvirkaan 12.11.2017 Helsingin Tuomiokirkossa.


title: Teemu Laajasalo

text: Laajasalo on kritisoinut Vapaa-ajattelijain liittoa. Laajasalo esitti joulukuussa 2012, että vapaa-ajattelijoiden vaatimus koulujen joulujuhlien sekularisoinnista "edustaa uudenlaista fundamentalismia" ja monikulttuurisuuden vastustamista. Lokakuussa 2014 Laajasalo kommentoi seurakuntavaalien aikana jatkunutta vilkasta kirkosta eroamista toteamalla, että Vapaa-ajattelijain liitto ja Eroakirkosta.fi-palvelu ovat pimeyden ytimestä. Elokuussa 2015 vapaa-ajattelijat järjestivät Helsingin Taiteiden yössä performanssin, jossa vapaaehtoisilla oli mahdollisuus symbolisesti pestä kristillinen kaste pois Hämeenlinnasta tuodulla Katumajärven vedellä. Laajasalo kritisoi vapaa-ajattelijoiden tempausta voimakkaasti.


title: Teemu Laajasalo

text: Laajasalo valittiin vuonna 2015 Vuoden papiksi ansioistaan uusien toimintatapojen tuomisesta seurakuntaelämään.


title: Teemu Laajasalo

text: Laajasalo on esiintynyt televisio-ohjelmissa "Mol.fi" (TV2 ja MTV3), "Krypta" (Yle Teema), "Opi oppimaan" (Yle 1), "Riita" (Yle Teema), "Hyvät ja huonot uutiset" (Nelonen) ja "YleLeaks" (Yle 1) (muun muassa roolihahmon nimellä Teemu Tammisalo).


title: Teemu Laajasalo

text: Kallion kirkkoherrana Teemu Laajasalo mahdollisti suurta huomiota saaneen ja laajalle levinneen Aleppon kellot -kampanjan. Kirkot ympäri maailman soittivat saattokelloja Syyrian sodan uhreille. Kampanja alkoi Olli Sirénin aloitteesta tämän ottaessa yhteyttä kirkkoherra Laajasaloon.


title: Teemu Laajasalo

text: Aleppon kellot valittiin vuoden 2016 mahdollisuusviestijäksi. Kellojen soitolla oli valintaraadin mukaan suuri symbolinen merkitys, sillä voimattomuuden tunne vaihtui tueksi syyrialaisen Aleppon kaupungin pommitusten uhreille.


title: Teemu Laajasalo

text: Laajasalo perusti vuonna 1998 Huippuvalmennus-nimisen yrityksen, joka järjesti yliopistojen valintakokeisiin valmentavia kursseja. Kursseja pidettiin ehkä jopa 120 opettajan voimin Helsingissä, Tampereella, Turussa, Kuopiossa ja Oulussa.


title: Teemu Laajasalo

text: MTV3:n 45 minuuttia -ohjelmassa käsiteltiin tammikuussa 2007 kriittiseen sävyyn Huippuvalmennus Oy:n järjestemiä valmennuskursseja ja yrityksen mainonnassaan antamia lupauksia. Laajasalo kanteli ohjelmasta Julkisen sanan neuvostoon, mutta se sai vapauttavan päätöksen.


title: Teemu Laajasalo

text: Huippuvalmennus Oy:n liikevaihto nousi yli miljoonaan euroon v. 2006–2007. Tilikaudella 2012/6 yhtiö kuitenkin teki suuren, 558 800 euron tappion ja menetti oman pääomansa. Yritystoiminnasta kertyi velkaa, jonka määrä kasvoi 800 000 euroon vuonna 2012. Yrityksen koulutustoiminta myytiin vuonna 2013 ja yrityksen muu toiminta hiipui. Laajasalo ei maininnut 15 vuotta kestänyttä yritystoimintaansa piispanvaalikampanjansa ansioluettelossa.


title: Teemu Laajasalo

text: Suomen Kuvalehdessä kerrottiin elokuussa 2017 Laajasalon yrityksellä olevan edelleen velkaa runsaat 450 000 euroa, maksamattomia veroja ulosotossa ja että yritys on toistuvasti laiminlyönyt ilmoitusvelvollisuutensa. Laajasalo ja hänen  yhtiökumppaninsa olivat myös ottaneet yhtiöstään lain vastaista lähipiirilainaa yli 70 000 euroa. Helsingin hiippakuntavaltuuston puheenjohtaja Johanna Korhonen ehdotti Laajasalon yrityksen erityistilintarkastusta epäselvyyksien hälventämiseksi. Laajasalo suhtautui ehdotukseen vastahakoisesti.


title: Teemu Laajasalo

text: Uutisen jälkeen viranomaiset vaativat Laajasaloa toimittamaan asianmukaiset asiakirjat. Laajasalon yritys toimitti vuosien 2015, 2016 ja 2017 tilinpäätökset kaupparekisteriin joulukuussa 2017. Tilitoimiston laatimissa uusissa tilinpäätöksissä luvut muuttuivat aiemmissa dokumenteissa ilmoitetuista niin, että yrityksen liikevaihto kasvoi kymmenillä tuhansilla ja tappiot muuttuivat voitoksi. Siten Laajasalo oli aiemmin antanut viranomaisille virheellisiä tietoja yrityksestään.


title: Teemu Laajasalo

text: Laajasalo on aikonut ajaa yrityksensä alas, mutta se on vaikeaa, koska silloin yrityksen velat perittäisiin Laajasalolta itseltään.


title: Teemu Laajasalo

text: Lokakuussa 2018 Yle uutisoi, että Laajasalon yhtiön kirjanpitoon liittyvä rikosepäily siirtyy syyttäjälle, koska yhtiön kirjanpitoon liittyvissä epäselvyyksissä on poliisin suorittaman esitutkinnan perusteella syytä epäillä rikosta. Laajasalo myönsi kirjanpitorikkomuksen Helsingin hiippakunnan tiedotteessa. Laajasalon mukaan yrityksen kirjanpidon hoidossa "on ollut huolimattomuutta". Marraskuussa 2018 Laajasalo sai syytteen tuottamuksellisesta kirjanpitorikoksesta, josta syyttäjä vaatii tuomioksi 35:tä päiväsakkoa.


title: Teemu Laajasalo

text: Suomen Kuvalehti esitti syyskuussa 2017 Laajasalon liioitelleen ansioluettelossaan olevaa luennointi- ja opetuskokemustaan. Laajasalo kiisti syytökset vetoamalla valmennuskurssi- ja rippikouluopetusten määrään.


title: Teemu Laajasalo

text: Tammikuussa 2018 hiippakuntavaltuuston puheenjohtaja Johanna Korhonen pyysi Laajasalolta selvitystä Kallion seurakunnan luottokortin käytöstä. Korhonen toimitti Helsingin tuomikapituliin 40 kysymystä sisältävän asiakirjan, joka oli osoitettu suurelle määrälle ihmisiä. Lista levisi nopeasti laajasti mediaan. Viikon aikana uutisoitiin useita satoja Teemu Laajasaloon liittyviä uutisia. Useat tahot kritisoivat noussutta kohua suhteettomaksi.


title: Teemu Laajasalo

text: Laajasalo oli Johanna Korhosen mukaan ostanut Kallion kirkkoherrana toimiessaan luottokortilla luksushotellihuoneita, konserttilipun ja kukkia työnantajan laskuun, eikä ollut toimittanut suuresta osasta ostoksia kuitteja seurakunnalle. Hiippakuntavaltuuston puheenjohtaja pyysi myös selvitystä siitä, että Laajasalon yritys oli laskuttanut kirkkoa lähes 10 000 euron edestä seurakuntatilaisuuksien järjestämisestä. Laajasalo työskenteli samaan aikaan Kallion kirkkoherrana ja nosti virkatyöstään palkkaa. Laajasalolta pyydettiin myös selvitystä Israelin-matkasta, josta Laajasalo laskutti matkapäivärahoja seitsemän päivän ajalta, vaikka matka kesti lentolippujen mukaan reilut kolme vuorokautta. Yksityishenkilö teki rikosilmoituksen Laajasalon talousepäselvyyksistä Helsingin poliisille. Talousepäselvyyksien uutisoinnin vuoksi kirkosta eroaminen eroakirkosta.fi-sivuston kautta kasvoi hieman. Helsingin hiippakuntavaltuuston enemmistö julkaisi 15. helmikuuta julkilausuman, jossa he irtisanoutuivat Johanna Korhosen toiminnasta ja moittivat menettelyä, jolla Korhonen oli tuonut asiansa julki.


title: Teemu Laajasalo

text: Luottokorttien käytöstä tehtiin ensin seurakunnan sisäinen tarkastus, jonka Laajasalo väitti olleen yksityiskohtaisempi kuin se todellisuudessa oli. Maaliskuun alussa 2018 julkaistiin Helsingin seurakuntayhtymän ulkopuolisella tarkastajalla teettämä selvitys viranhaltijoiden luottokorttiostoista ja matkalaskuista, jossa Laajasalon ostojen todettiin olevan suurimmaksi osaksi asianmukaisia. Selvityksessä todettiin Laajasalon kuitteja olevan hukassa poikkeuksellisen paljon, mutta kahta kallista majoitusta lukuun ottamatta ei poikkeuksellisia ostoja todettu ja kaikkiin ostotapahtumiin saatiin tarkastustoimikunnan puheenjohtajan mukaan riittävä selitys. Selvityksessä kirjausten totuudenmukaisuutta ei tarkistettu kolmansilta osapuolilta, vaan tarkastus nojasi Laajasalon omiin selityksiin. Laajasalo ilmoitti maksavansa matkakulujaan seurakunnalle takaisin.


title: Tampereen palo 1865

text: Tampereen palo 1865 syttyi 19. elokuuta 1865. Palossa tuhoutui kokonaan 27 ja osaksi kuusi taloa kaupungin keskustasta. Kotinsa menetti 516 henkilöä eli noin 10 prosenttia kaupungin silloisesta väkiluvusta. Palo sai alkunsa Kauppakatu 10:ssä sijainneen kauppias C. J. Hildenin talon ulkorakennuksesta, ja se levisi nopeasti nykyiselle Satamakadulle saakka. Syttymissyy jäi lopulta epäselväksi, mutta tarina kertoo, että palo olisi saanut alkunsa tallinparvella yötään viettäneiden renkien huolimattomasta piipunpoltosta.


title: Tampereen palo 1865

text: Palon seurauksena yliarkkitehti C. A. Edelfeltin 1868 laatimassa uudessa asemakaavassa Hämeenkadun leveydeksi tuli 30 metriä ja Esplanadin (nykyinen Hämeenpuisto) leveydeksi 60 metriä. Palon muistolaatta paljastettiin 1965, ja se sijaitsee Kauppakatu 10:ssä nykyisin olevan Ylioppilastalon seinässä.


title: Tyyppi 15 -fregatti

text: Tyyppi 15 oli 23 aluksen muodostama Britannian Kuninkaallisen laivaston sukellusveneentorjuntafregattiluokka, jonka alukset olivat alun perin olleet toisen maailmansodan aikaisia hävittäjiä.


title: Tyyppi 15 -fregatti

text: Toisen maailmansodan lopulla vuonna 1945 täydennyshävittäjät olivat vanhentuneita tehtävässään johtuen niiden pienehköstä koosta ja puutteellisesta aseistuksesta. Myöhemmin valmistetut alukset olivat suurempia, kuten Battle- ja Daring-luokka. Saksan laivaston sukellusveneiden nopea kehitys, kuten 17 solmun nopeuteen kykenevä Tyyppi XXI ja jopa 19 solmun nopeuteen kykenevä Tyyppi XXVI, muuttivat jopa uusimmat Britannian kuninkaallisen laivaston saattajat kyvyttömiksi torjumaan niiden aiheuttamaa uhkaa. Neuvostoliitto loi haltuun ottamansa saksalaisen teknologian avulla Whiskey-luokan sukellusveneet.


title: Tyyppi 15 -fregatti

text: Kuninkaallinen laivasto suunnitteli ja valmisti uhan torjumiseksi uuden nopean sukellusveneentorjuntafregattisukupolven tyyppien 12 (Whitby- ja Rothesay-luokat) ja 14 alukset (Blackwood-luokka). Uusien alusten palvelukseensaamisen viiveiden ja niiden kalleuden aiheuttamien lukumääräleikkausten eliminoiseen käytettiin 47 palveluksessa olevan täydennyshävittäjän käyttöä. Osa palveluksessa olevista aluksista oli lähes uusia ja niiden muuttamista uusiin tehtäviin pidettiin mahdollisena.


title: Tyyppi 15 -fregatti

text: Ennen muutostyön alkamista alusten kansirakenteet, aseistus, mastot ja laitteet poistettiin sekä koneisto huollettiin. Etukantta pidennettiin kohti komentosiltaa ja ainoastaan pieni puolikansi jäi, mikä mahdollisti paremmat majoitustilat. Aluksille asennettiin uusi yksikerroksinen kansirakenne ja sen osana valmistettu komentosilta, taistelunjohtokeskus ja kaikuluotainoperaattorin tilat. Uusi kansirakenne mahdollisti taistelutoiminnan sisätiloissa, mikä oli erityisen tärkeää ydinaseita käytettäessä. Aluksille asennettiin uusi verkkomasto, johon asennettiin erilaisia saattajan tarvitsemia tutkia, HF/DF ja viestivälineitä. "HMS Troubridgelle", "HMS Ulsterille" ja "HMS Zestille" asennettiin uusi silta, joka piti asentaa kaikkiin uusiin fregatteihin. Sillassa oli leikatut kulmat ja viistot ikkunat, mitkä mahdollisti hyvän näkyvyyden kaikkiin suuntiin ja vähensi valon näkymistä ulos öisin.


title: Tyyppi 15 -fregatti

text: Alukset varustettiin nopeiksi sukellusveneentorjuntaan soveltuviksi saattajiksi. Aseistuksena oli kaksi kolmeputkista Mark 10 Limbo -sukellusveneetorjuntaheitintä, jotka oli kehitetty toisen maailmansodan lopulla käyttöönotetusta Squid-heittimestä. Heittimet kykenivät laukaisemaan heitteensä kaikkialle aluksen ympäristöön ja ne olivat täysin automaattisia. Lisäksi aluksille asennettiin putket uusien sukellusveneidentorjuntaan suunniteltujen Mark 20E -torpedojen laukaisemiseen, mutta ase todettiin toimimattomaksi ja se poistettiin käytöstä. "HMS Rapid", "HMS Roebuck" sekä V- ja W-luokkien alukset varustettiin varojen puutteen vuoksi Squideilla. Omasuojana aluksilla oli takakannella kaksi 4 tuuman tykkiä kaksiputkisena Mark XIX asennuksena ja siihen liitetty MRS-1-tulenjohtojärjestelmä, johon kuului tyypin 262 tulenjohtotutka. Sillan takana oli kaksiputkinen Boforsin 40 millimetrin ilmatorjuntakanuuna Mark V -asennuksena, jonka tulenjohtojärjestelmänä oli STD ().


title: Tyyppi 15 -fregatti

text: Useita tyypin 15 aluksia käytettiin koululaivoina, jolloin Boforsit poistettiin ja sillan ylipuolelle tehtiin avoin lisäsilta. "HMS Undaunted" varustettiin lentokannella, kun se oli helikopterien käytön koealuksena.


title: Lehtimiehet

text: Lehtimiehet Oy oli Urpo Lahtisen Tampereelle vuonna 1957 perustama ilmaisjakelu- ja aikakauslehtien kustannusyhtiö.


title: Lehtimiehet

text: Vuonna 1957 Lahtinen aloitti ilmaisen "Tamperelainen"-lehden julkaisemisen ja perusti sitä varten Lehtimiehet Oy:n. Tamperelainen-lehteä toimitettiin kaikkiin tamperelaisiin koteihin. Tulokkaaseen suhtauduttiin yleisesti vähättelevästi ja sen menestymisen mahdollisuuksia epäiltiin vahvasti. Muun muassa Lahtisen entisen työantajan "Kansan Lehden" toimituspäällikkö Vilho Halme luonnehti sitä "postimerkin ja ilmoitusrekisterin välimuodoksi".


title: Lehtimiehet

text: Lehtimiehet-yhtiön tunnetuin aikakauslehti oli shokeeraaviin skandaalijuttuihin erikoistunut "Hymy", jonka suurin menestys ajoittui 1960-luvun lopulle ja 1970-luvun alkuun. Miltei heti perustamisestaan lähtien Lehtimiehet haastoi perinteiset suuret lehtitalot Yhtyneet Kuvalehdet, A-lehdet ja Sanoma Oy:n ja lohkaisi merkittävän siivun aikakauslehtimarkkinoista. "Seuran" ja "Avun" kaksintaistelu Suomen suurimman viikkolehden asemasta päättyi, kun "Hymy" nappasi kärkipaikan molempien nenän edestä. "Hymyn" mullistettua aikakauslehtitarjonnan vanhojen perhelehtien oli seurattava sitä sensaatiomarkkinoille.


title: Lehtimiehet

text: "Hymy" oli Suomen ensimmäinen varsinainen viihdelehti, jonka keskeistä sisältöä oli niin kutsuttu sosiaaliporno. Sen ohella yhtiö julkaisi mm. rikoslehti "Alibia", yleisaikakauslehti "Nykypostia", , miestenlehtiä "King" ja "Kalle", sekä lastenlehtiä "Maailman vahvin Nalle" ja "Pellefantti". Vuonna 1969 Lehtimiehet Oy osti päätoimittaja Rauno Toivoselta tämän perustamat "Tekniikan Maailma"- ja "Vauhdin Maailma" -lehdet, minkä jälkeen kustantajan yleinen arvostus kohosi etenkin "Tekniikan Maailman" saamien lukuisten palkintojen ansiosta. Samana vuonna Lehtimiehet-yhtiö osti myös UK-lehdet Oy:n, ja kaupassa tulivat aikakauslehti "Nyrkkiposti", nuortenlehti "Suosikki", naistenlehti "Jaana" ja miestenlehti "Jallu". Vuosina 1981–82 Lehtimiehet julkaisi joka toinen viikko ilmestynyttä yleisaikakauslehteä "Pikajuna." Naistenlehti "Jaana" myytiin vuonna 1979 A-lehdet Oy:lle, joka lopetti sen julkaisemisen muutamia vuosia myöhemmin.


title: Lehtimiehet

text: Lehtimiehet Oy toimi myös kirjankustantajana nimillä Kustannus-Vaihe, Kustannus 21 ja Kustannusmiehet. Tunnetuimpia julkaisuja tällä saralla olivat Erkki Kanervan (nimimerkki Jammu) kirjoittamat Yrjö-sarjan murrepakinakirjat, joita myytiin parinkymmenen vuoden aikana yhteensä noin 800 000 kappaletta. Suhteellisesti vielä suuremman menekin saavuttivat Aarno Laitisen poliittiset pamflettikirjat "Tamminiemen pesänjakajat" (1981), "Musta monopoli" (1982), "Kremlin kellokkaat" (1983) ja "Rahat tai renki" (1984), joita kutakin meni kaupaksi yli 100 000 kappaletta.


title: Lehtimiehet

text:
Lehtimiehet Oy:n 6-kerroksinen toimitalo sijaitsi osoitteessa Puutarhakatu 16, jossa oli aluksi myös muun muassa Hymy-lehden toimitus. Sittemmin suurinta osaa lehdistä tehtiin Helsingin toimituksissa Annankadulla. Koko toimintansa aikana yhtiö julkaisi yli 60 eri lehteä, ja sen palveluksessa oli enimmillään yli 300 työntekijää. Näsijärven rannalle Ylöjärven Siivikkalaan valmistui vuonna 1976 arkkitehti Eero Saaren suunnittelema huvila Villa Urpo lehtiyhtiön perustajan Urpo Lahtisen kodiksi ja yhtiön edustustilaksi.
Vuonna 1982, jolloin Lehtimiehet Oy täytti 25 vuotta, yhtiön toiminta oli laajentunut siinä määrin, että siitä muodostettiin Lehtimiehet-Yhtymä Oy. Yhtiöllä oli toimipisteet Tampereella ja Helsingissä, sen tytäryhtiötä olivat jakeluyhtiöt Erikoisjakelu Oy, Lehtiketju Oy ja Nilsiässä toiminut laskettelukeskus Tahkovuori Oy ja se omisti 45 prosenttia kirjapaino Helprint Oy:stä.


title: Lehtimiehet

text: Lehtimiehet Oy:n pitkäaikaisena toimitusjohtajana toimi Matti Lahtinen, joka ei ollut sukua Urpo Lahtiselle. Lehtiyhtiön taloudesta vastasi Urpo Lahtisen puoliso Hymy Lahtinen, jonka osaksi lankesi myös yhtiön sisäinen kurinpito. Vuonna 1985 Matti Lahtisen tilalle toimitusjohtajaksi tuli Tampereen kaupunginjohtajan paikalta eronnut Pekka Paavola yhtiön toiminnan loppuun saakka. Kuuluisiksi tulleita Lehtimiehet Oy:n palveluksessa olleita toimittajia olivat Veikko Ennala, Jorma K. Virtanen ja Isto Lysmä.


title: Lehtimiehet

text: Vuonna 1988 Lehtimiehet Oy ja sen silloiset 16 lehteä myytiin Yhtyneille Kuvalehdille 300 miljoonalla markalla. Lehtimiehet Oy:n omistamat kiinteistöt eivät kuuluneet kauppaan, vaan ne jäivät Urpo Lahtisen perheelle. Helmikuussa 1989 ostaja ilmoitti siirtävänsä Lehtimiehet Oy:n toiminnan kokonaan pois Tampereelta vuoden loppuun mennessä, ja vuoden 1989 viimeisenä päivänä Lehtimiehet Oy:n tunnukset poistettiin Puutarhakatu 16:n seiniltä.


title: Eeva Salo

text: Eeva Sofia Salo (7. huhtikuuta 1926 Rautu – 13. marraskuuta 1988) oli suomalainen kirjailija ja suomentaja.


title: Muru

text: Ravintola Muru on helsinkiläinen ravintola, joka sijaitsee Kampissa. Ravintolan keittiömestarina toimii Henri Alén.


title: Muru

text: Muru valittiin Vuoden ravintolaksi 2012.


title: Kaikki kolmesta pahasta

text: Kaikki kolmesta pahasta on Apulannan 11. studioalbumi, joka julkaistiin 14. maaliskuuta 2012. Albumi julkaistiin digipak- ja digiversiona. Luvassa on myös vinyyliversio. Levy myi myös kultaa julkaisupäivänään.


title: Ymer

text: Ymer voi tarkoittaa seuraavia:


title: Sara (lehti)

text: Sara oli Sanoma Magazines -yhtiön ”aikuisille naisille” suunnattu naistenlehti, joka ilmestyi lokakuusta 2006 helmikuuhun 2012. Sen päätoimittajana toimi Kristiina Dragon.


title: Sara (lehti)

text: Sanoma Magazines lanseerasi lokakuussa 2006 yli nelikymppisille naisille suunnatun Sara-lehden. Levikkitavoite oli seuraavien kolmen vuoden aikana 70 000. Sanoma Magazines panosti Saran lanseeraukseen runsaat kaksi miljoonaa euroa.


title: Sara (lehti)

text: Sara-lehden viimeinen numero ilmestyi helmikuussa 2012, ja maaliskuussa Sanoma Magazines aloitti uuden naistenlehden nimeltä Iiris. Sarasta Iiriksen palvelukseen siirtyivät tuolloin toimitussihteeri, toimittaja ja graafikko. Lokakuussa 2013 myös Iiris lakkautettiin.


title: Norwegian Wood (romaani)

text: Norwegian Wood () on Haruki Murakamin vuonna 1987 ilmestynyt romaani. Teoksen pohjalta on tehty elokuva vuonna 2010. Tammi julkaisi vuonna 2012 Aleksi Milonoffin englannista kääntämän suomennoksen. Kirja oli Japanissa erittäin suosittu ja nosti Murakamin tähdeksi.


title: Suurisilmät

text: Suurisilmät (Priacanthidae) on ahvenkaloihin kuuluva heimo. Heimon lajaeja tavataan lämpimistä valtameristä.


title: Suurisilmät

text: Suurisilmien heimo jaetaan 4 sukuun, joihin kuuluu yhteensä 18 lajia. Ne ovat keskikokoisia kaloja ja kasvavat suurimmillaan 25–65 cm pitkiksi. Heimon lajeille tyypillisiä piirteitä ovat suurikokoinen suu ja erittäin suuret silmät. Silmissä on myös ainutlaatuinen heijastava kerros. Selkäeviä suurisilmillä on yksi ja se on pitkähkö. Vatsaevät ovat kookkaat ja kiinni vatsassa kalvon välityksellä. Suurisilmälajien suomut ovat karkeat ja väritykseltään tyypillisesti punertavat. Eräillä lajeilla on myös hopeaisia laikkuja tai juovia.


title: Suurisilmät

text: Suurisilmälajit elävät trooppisissa ja subtrooppisissa vesissä Atlantin, Intian valtameren ja Tyynenmeren alueilla. Ne liikkuvat yksin tai pieninä ryhminä lähellä kivikkoisia pohjia tai koralliriuttoja 5–400 metrin syvyydessä. Heimoon kuuluvat kalat ovat hämärä- ja yöaktiivisia. Suurisilmien ravintoa ovat pienemmät kalat ja selkärangattomat eläimet kuten äyriäiset. Monet suurisilmistä ovat hyviä ruokakaloja, mutta eivät kovin merkittäviä kaupallisesti. Saaliiksi kalastetaan muun muassa punasuurisilmiä ("Priacanthus macracanthus") ja sirppisuurisilmiä ("Priacanthus hamrur").


title: Routasisarukset

text: Routasisarukset on Eija Lappalaisen ja Anne Leinosen vuonna 2011 ilmestynyt tieteisromaani. 2300-luvun dystooppiseen maailmaan sijoittuva teos on ensimmäinen kolmen romaanin sarjasta. Kirja oli lasten- ja nuortenkirjallisuuden Finlandia Junior -palkinnon ehdokkaana 2011 ja vuonna 2012 tieteiskirjallisuuden Tähtivaeltaja-palkinnon ehdokaslistalla.


title: Marriott World Trade Center

text: Marriott World Trade Center (Three World Trade Center, 3 World Trade Center, lyhenne 3 WTC) oli Lower Manhattanilla, New Yorkissa sijainnut hotelli, joka oli osa New Yorkin alkuperäistä World Trade Centerin rakennuskompleksia. Rakennuksessa oli 22 maanpäällistä kerrosta ja 825 hotellihuonetta. Hotelli avattiin vuonna 1981 nimellä Vista International. Vuonna 1995 Hilton International myi hotellin Marriott International -hotelliketjulle, ja hotellin uudeksi nimeksi tuli Marriott World Trade Center. Hotellirakennus tuhoutui lähes täysin syyskuun 11. päivän iskuissa vuonna 2001 World Trade Centerin kaksoistornien romahdettua. Rakennuksen jäänteet purettiin lokakuussa 2001.


title: Marriott World Trade Center

text: Vista International oli ensimmäinen hotelli Lower Manhattanilla sitten vuoden 1836. Rakennuksen suunnittelijana toimi arkkitehtitoimisto Skidmore, Owings and Merrill ja alkuperäisenä omistajana Port Authority of New York and New Jersey.


title: Marriott World Trade Center

text: Hotelli sijaitsi World Trade Centerin kaksoistornien välissä Liberty Street- ja West Street -katujen varrella. Hotellihuoneiden ja neuvottelutilojen lisäksi rakennuksessa toimi ravintoloita ja kahviloita. Rakennuksesta oli suora yhteys World Financial Centeriin ja World Trade Centerin kaksoistorneihin.


title: Marriott World Trade Center

text: 26. helmikuuta 1993 terroristien räjäyttämä autopommi World Trade Centerin maanalaisissa kerroksissa miltei aiheutti hotellirakennuksen sortumisen. Pommi vaurioitti pahoin hotellin alapuolella olleita maanalaisia kerroksia. Rakennus pysyi kuitenkin ehjänä.


title: Marriott World Trade Center

text: 11. syyskuuta 2001 19 kaappaajaa ottivat haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Kello 9.03 iskeytyi United Airlinesin lento 175 Two World Trade Centeriin. Kello 9.59 sortui Two World Trade Center ensimmäisenä rakennuksena. One World Trade Center sortui puoli tuntia myöhemmin kello 10.28. Tornien sortumisen syynä on pidetty viranomaisten selvityksen mukaan lentokoneiden törmäyksessä aiheutuneiden valtavien tulipalojen aiheuttamaa vaikutusta rakennusten teräspilareihin ja -rakenteisiin. Rakenteiden paloeriste tuhoutui kuumuudessa ja niiden lujuus sekä kantavuus heikkenivät, mikä aiheutti pilarien vääntymisen ja rakennusten sortumisen. Marriott World Trade Center vaurioitui pahoin kaksoistornien sortumisessa. Rakennus purettiin lokakuussa samana vuonna.


title: Marriott World Trade Center

text: Iskujen aikana hotellirakennus toimi pakotienä monille kaksoistornien työntekijöille. Hotellissa kuolleiden määrästä ei ole tarkkaa tietoa; silminnäkijöiden arvioiden mukaan hotellissa olisi kuollut 50 ihmistä. Kuolleista suurin osa oli palomiehiä.


title: Marriott World Trade Center

text: Muutaman päivän jälkeen iskuista World Trade Centerin raunioista löydettiin Marriott-hotelliketjun lippu, joka oli liehunut hotellirakennuksen edessä. Lippu kuljetettiin Bethesdaan, Marylandiin Marriott-yhtiön pääkonttoriin, jossa sitä pidettiin rakennuksen aulassa muistona iskuissa kuolleille yhtiön työntekijöille. Elokuussa 2011 lippu siirettiin New Yorkiin, jossa se on tarkoitus laittaa näytteille Syyskuun iskujen muistomuseoon.


title: Marriott World Trade Center

text: Uuden Three World Trade Centerin odotetaan valmistuvan vuonna 2015.


title: Potomacin armeija

text: Potomacin armeija oli Unionin armeija Yhdysvaltain sisällissodan aikana. Se osallistui useimpiin itäisen sotanäyttämön tärkeimmistä taisteluista.


title: HMS Zephyr (R19)

text: HMS Zephyr (viirinumero R19) oli Britannian Kuninkaallisen laivaston Z-luokan hävittäjä, joka palveli toisessa maailmansodassa.


title: HMS Zephyr (R19)

text: Alus tilattiin 12. helmikuuta 1942 Vickers Armstrongilta Newcastlesta osana 10. hätälaivuetta (). Sen köli laskettiin 13. heinäkuuta 1942 ja alus laskettiin vesille 15. heinäkuuta 1943. Alus valmistui seuraavana vuonna 6. syyskuuta.


title: HMS Zephyr (R19)

text:
"HMS Zephyr" aloitti 9. syyskuuta vastaanottotestit ja varustautumisen, joiden päätyttyä se siirtyi Scapa Flowhun Kotilaivastoon koulutettavaksi. Alus liitettiin 23. lokakuuta Kotilaivastosta muodostettuun operaatio Hardyn osasto Force 2:een, joka miinoitti laivareittejä sekä muuten häiritsi Norjan rannikon merenkulkua. Osaston muut alukset olivat "HMS Saumarez", "HMS Serapis", "HMS Devonshire", "HMS Trumpeter" ja "HMS Campania". Seuraavana päivänä alus suojasi miinoituslentojen ajan saattuetukialuksia. Lennot peruutettiin 25. lokakuuta heikon sään vuoksi ja osasto palasi 27. lokakuuta Scapa Flowhun.
"HMS Zephyr" siirrettiin 1954 Portsmouthin reserviin. Alus sijoitettiin toukokuussa 1958 poistolistalle ja se myytiin kesäkuussa BISCOlle romutettavaksi. Alus saapui 2. heinäkuuta hinattuna Dunstoniin romutettavaksi Clayton and Davielle.


title: Suomiklassikot 2 (Kaija Koo)

text: Suomiklassikot 2 on Kaija Koon kokoelmalevy vuodelta 2010.


title: Taimivakka

text: Taimivakka on istutustöissä käytettävä teline jossa kuljetetaan puun taimia.


title: Taimivakka

text:
Taimivakassa voi olla mahdollisuus olka- ja vyötäröhihnan käyttöön joten se kulkee mukavasti istuttajan mukana. Vakkoja on olemassa kiinteinä muovisina mutta myös esim. muovitettu kangas voi muodostaa vakan rakenteen sopivaan kehikkoon kiinnitettynä.
Kaksoistaimivakassa on kaksi vakkaa jotka asettuvat työntekijän oikealle ja vasemmalle puolelle erityisten valjaiden avulla.


title: Taimivakka

text: Pottiputki


title: Steamboat Geyser

text:
Steamboat Geyser on Yellowstonen kansallispuiston Norrisin geysirlaaksossa sijaitseva geysir. Se on maailman korkeimmalla purkautuva aktiivinen geysir, ja se voi syöstä vettä jopa 90 metrin korkeuteen.
Steamboat Geyser purkautuu epäsäännöllisesti, pääosa sen vesisyöksyistä jää pieniksi. Suurten purkausten välillä voi olla neljä päivää tai jopa 50 vuotta. Isommat purkaukset kestävät noin 3–40 minuuttia, ja ne syöksevät kuumaa vettä jopa 90 metrin korkeuteen. Vain Waimangun geysirin on tiedetty purkautuneen korkeammalle, mutta se on ollut kuollut vuodesta 1904.


title: Steamboat Geyser

text: Steamboat Geyserin suurista purkauksista ei ole tietoa ennen vuotta 1878, jolloin se purkautui sarjana. Todennäköisesti se ei ollut tuota ennen purkautunut kovinkaan näyttävästi. Seuraavien kolmenkymmenen vuoden aikana sillä oli yksittäisiä suuria purkauksia, mutta seuraava suuri purkaussarja tapahtui vasta 1911. Tämän jälkeen se oli epäaktiivinen, joitakin pieniä purkauksia lukuun ottamatta, vuoteen 1961, jolloin se aktivoitu uudelleen.


title: Eero Mäntyrannan patsas

text: Eero Mäntyrannan hiihtäjäpatsas on hiihtäjä Eero Mäntyrannan kunniaksi Pelloon pystytetty veistos, joka esittää Mäntyrantaa hiihtämässä. Pronssipatsaan on suunnitellut ja valmistanut kuvanveistäjä, professori Ensio Seppänen. Veistos paljastettiin vuonna 1997. Teos sijaitsee Pellon kylän keskustassa.


title: Eero Mäntyrannan patsas

text: Mäntyranta saavutti useita voittoja hiihtokilpailuissa, muun muassa kultaa Squaw Valleyn talviolympialaisissa 1960 ja Innsbruckin talviolympialaisissa 1964.


Jääkiekon naisten maailmanmestaruuskilpailut 1992 pelattiin Suomessa, ottelupaikkakuntana oli Tampere.


title: Jääkiekon naisten maailmanmestaruuskilpailut 1992

text: Aasian karsinnassa vastakkain olivat Kiina ja Japani, Kiina voitti molemmat pelit 5-0.


title: Tribes: Ascend

text: Tribes: Ascend on Hi-Rez Studiosin kehittämä ilmainen ensimmäisen persoonan ammuntapeli. Pelin valmisti Hi-Rez Studios. Se julkaistiin vuonna 2012.


title: Tribes: Ascend

text: Muiden Tribes-pelien tapaan pelissä voi hiihtää ja käyttää rakettireppua, mikä on yksi pelin ominaisista piirteistä. Alas mäkeä hiihdetään ja ylös mennään rakettirepulla. Kun nämä kaksi asiaa yhdistää, pelaaja voi liikkua äärimmäisen nopeasti. Peli on erittäin vaikea, koska nopeasti liikkuviin pelaajiin on hyvin vaikea osua. Tribes Ascend on suunniteltu miltei pelkästään nettipeliksi, eikä siinä ole yksinpelikampanjaa.


title: Tribes: Ascend

text: Pelissä on seitsemän eri pelimuotoa.


title: Tribes: Ascend

text: Tutorial eli harjoitus pelimuodossa pelaaja voi hioa taitojansa kuntoon, ilman että muut pelaajat häiritsevät.


title: Tribes: Ascend

text: Team Deadmatch pelimuodossa on kaksi joukkuetta. Se joukkue kumpi saa enemmän tappoja, voittaa. Peliin ilmestyy myös lippu ja se kumpi joukkue pitää lippua hallussaan, saa kaksinkertaiset pisteet.


title: Tribes: Ascend

text: Rabbit on kaikki vastaan kaikki hippaleikki. Se kuka pitää lippua kauiten voittaa. Pelin voi tosin voittaa myös tappamalla paljon muita pelaajia.


title: Tribes: Ascend

text: Arena pelimuodossa on kaksi joukkuetta vastakkain, pienessä areenan kokoisessa tasossa. Molemmilla joukkueilla on 25 elämää. Aina kun joku kuolee, joukkueen elämät vähenevät. Kun joukkueen elämät ovat loppu, he saavat vielä yhden yrityksen, mutta tuolloin jos joku joukkueen pelaajista kuolee, hän ei enää synny uudelleen. Toinen joukkueista häviää kun kukaan joukkueen pelaajista ei pysty enää uudelleensyntymään.


title: Tribes: Ascend

text: Capture and Hold on pelitila, jossa on kaksi joukkuetta vastakkain. Se joukkue voittaa, kumpi pitää enemmän maamerkkejä hallussaan.


title: Tribes: Ascend

text: Capture the Flag on kaikista suosituin ja kaikista pelatuin pelimuoto. Tässä pelimuodossa on kaksi joukkuetta vastakkain. Molemmilla joukkueilla on lippu, sekä generaattori. Tehtävänä on tuhota vihollisen generaattori ja ryöstää heidän lippunsa, samalla puolustaen omaa tukikohtaa. Myös ajoneuvot ovat käytössä tässä pelimuodossa.


title: Tribes: Ascend

text: Capture the Flag Blitz on samantapainen kuin capture the flag, mutta lipun olinpaikka vaihtuu aina sitä mukaa mitä enemmän pisteitä toinen joukkue saa.


title: Bretagnelaistyttö ruukku kädessä

text: Bretagnelaistyttö ruukku kädessä on taiteilija Amélie Lundahlin (1850–1914) vuonna 1884 maalaama öljyvärimaalaus. Kooltaan teos on 90×69 cm. Bretagnelaistyttö ruukku kädessä -maalaus kuuluu Ateneumin taidemuseon kokoelmiin, johon se on ostettu vuonna 1996.


title: Bretagnelaistyttö ruukku kädessä

text: Maalauksessa bretagnelaistyttö istuu suuri ruukku sylissään. Siinä korostuu taiteilijan hienostunut värien käyttö: roosaa, hopeanharmaata ja ruskean vivahteita. Vastakohtaisuutta luovat tytön musta mekko ja valkoinen kaulus. Tytön ruskeille mietteliäille kasvoille laskeutuu pehmeä valo. Lundahlilla on sanottu olleen vahvan koloristisen tajun.


title: Bretagnelaistyttö ruukku kädessä

text: Lundahl työskenteli vuosina 1877–1885 Ranskassa, ja etenkin Bretagnessa kesäisin vietetty aika oli hänelle taiteellisesti merkittävää. Hän maalasi paljon Bretagnen rannikkoa ja sen ihmisiä. Useissa hänen maalauksissaan toistuu sama aihe, nuori nainen. Ilmeeltään maalaus pohjaa realismiin, naturalismiin ja ulkoilmamaalaukseen. Tärkeitä ulkoilmamaalauksen vaikuttajia olivat tuolloin Jules Breton ja Jules Bastien-Lepage.


title: Liberty Street (Manhattan)

text: Liberty Street on länsi-itä-suunnassa kulkeva katu New Yorkin kaupungissa, Lower Manhattanin kaupunginosassa rajautuen East Riveriin. Kadun läntinen pää vaurioitui pahoin syyskuun 11. päivän iskuissa. Ennen Amerikan vallankumousta katu tunnettiin nimellä "Crown Street".


title: Pohjanmaan vuoden maineteko

text: Vuoden maineteko on palkinto, joka jaetaan vuosittain Pohjanmaan alueen menestyneimmälle urheilijalle, joukkueelle, valmentajalle tai muulla tavoin urheilun saralla menestyneelle henkilölle. Jokainen henkilö voi voittaa palkinnon ainoastaan kerran. Valinnan tekee Pohjanmaan urheilutoimittajat ry. Voittaja valitaan Pohjanmaan urheilugaalassa. Palkinto on jaettu vuosittain vuodesta 1982 lähtien. Palkinnoksi vuoden maineteosta voittaja saa pohjalaisen helavyön.


title: Ben Roethlisberger

text: Benjamin Todd "Ben" Roethlisberger (s. 2. maaliskuuta 1982 Lima, Ohio) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on koko ammattilaisuransa ajan edustanut NFL-liigassa pelaavaa Pittsburgh Steelersiä.


title: Ben Roethlisberger

text: Pittsburgh Steelers varasi Miamin yliopistossa, Ohiossa pelanneen Roethlisbergerin vuoden 2004 NFL:n varaustilaisuudessa ensimmäisellä kierroksella, 11. pelaajana. Hän johdatti joukkueen jo tulokaskaudellaan AFC-konferenssin finaaliin, jossa vastaan tullut New England Patriots, tuleva Super Bowl -voittaja oli kuitenkin vahvempi pistein 41–27. Roethlisberger valittiin kuitenkin ylivoimaisesti vuoden hyökkääväksi tulokkaaksi hänen voitettuaan runkosarjassa kaikki 13 ottelua, joissa hän oli aloittajana.


title: Ben Roethlisberger

text: Toisella kaudella Roethlisbergerin ja Steelersin runkosarjaesitykset eivät olleet yhtä vahvoja, mutta vahvat pudotuspeliesitykset takasivat paikan Super Bowlissa Seattle Seahawksia vastaan. Huolimatta Roethlisbergerin heikosta henkilökohtaisesta esityksestä loppuottelussa Steelers päihitti Seahawksin 21–10, mikä teki Roethlisbergeristä kaikkien aikojen nuorimman Super Bowlin voittaneen pelinrakentajan.


title: Ben Roethlisberger

text: Kaudella 2008 Roethlisberger johdatti joukkueensa toisen kerran Super Bowliin, jossa tällä kertaa vastaan tuli Arizona Cardinals. Ottelusta kehkeytyi erittäin jännittävä, ja ottelun loputtua taululla komeilivat lukemat 27–23 Steelersin eduksi.


title: Ben Roethlisberger

text: Kolmannen kerran seitsemän kauden mittaisella urallaan Roethlisberger pääsi pelaamaan Super Bowlissa kaudella 2010, vastustajana Green Bay Packers. Kolmas mestaruus jäi toistaiseksi kuitenkin haaveeksi Packersin oltua vahvempi 31–25.


title: One Chase Manhattan Plaza

text:
One Chase Manhattan Plaza on New Yorkin kaupungissa, Financial Districtin kaupunginosassa, Lower Manhattanilla sijaitseva toimistopilvenpiirtäjä. Vuonna 1961 valmistuneessa rakennuksessa on 60 kerrosta mukaan luettuna viisi pohjakerrosta ja sen kattokorkeus on 248 metriä, mikä tekee siitä New Yorkin 11. korkeimman rakennuksen ja 43. korkeimman rakennuksen Yhdysvalloissa. Lisäksi One Chase Manhattan Plaza on maailman 200 korkeimman rakennuksen joukossa.
One Chase Manhattan Plazan julkisivu on terästä ja lasia. Rakennuksen on suunnitellut arkkitehtitoimisto Skidmore, Owings and Merrillin arkkitehti Gordon Bunshaft.


title: One Chase Manhattan Plaza

text: Kadut, joiden varrella rakennus sijaitsee, ovat: Liberty Street, Pine Street, Nassau Street ja William Street. Pääosoite on "1 Chase Manhattan Plaza".


”Gimme! Gimme! Gimme! (A Man After Midnight)” on ruotsalaisen popyhtye Abban kappale vuodelta 1979. Kappale julkaistiin singlenä yhtyeen albumilta "Greatest Hits Vol. 2" 2. lokakuuta 1979. Kappaleen ovat kirjoittaneet Benny Andersson ja Björn Ulvaeus.


Kappaleesta on olemassa myös espanjankielinen versio ”¡Dame! ¡Dame! ¡Dame!”. Vuonna 2005 yhdysvaltalainen popartisti Madonna julkaisi menestyksekkään kappaleensa ”Hung Up”, joka rakentuu ”Gimme! Gimme! Gimme! (A Man After Midnight)” -kappaleen syntetisaattoriteeman ympärille.


title: SKP:n Etelä-Karjalan piirijärjestö

text: SKP:n Etelä-Karjalan piirijärjestö on Suomen Kommunistisen Puolueen toimintaa Etelä-Karjalassa (Kymen vaalipiiri) ohjaava järjestö, jonka piiritoimisto sijaitsee Imatralla.


title: Luettelo pikkuplaneetoista: 90001–91000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
90001:stä ja päättyen 91000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 91001–92000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
91001:stä ja päättyen 92000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 92001–93000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
92001:stä ja päättyen 93000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 93001–94000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
93001:stä ja päättyen 94000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 94001–95000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
94001:stä ja päättyen 95000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 95001–96000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
95001:stä ja päättyen 96000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 96001–97000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
96001:stä ja päättyen 97000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 97001–98000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
97001:stä ja päättyen 98000:een.
Kokonaisen luettelon löytää katsomalla Luettelo pikkuplaneetoista.


title: SKP:n Kyminlaakson piirijärjestö

text: SKP:n Kyminlaakson piirijärjestö on Suomen Kommunistisen Puolueen toimintaa Kymen vaalipiirissä ohjaava järjestö, jonka piiritoimisto sijaitsee Kotkassa.


title: SKP:n Kyminlaakson piirijärjestö

text: Yhdistys perustettiin jatkosodan jälkeen ja se oli vanhan SKP:n jäsenjärjestö. 1960-luvun lopulla piiri asettui SKP:n opposition puolelle ja 13. lokakuuta 1985 se erotettiin puolueesta muiden vähemmistöpiirien tavoin. Opposition kotkalainen keulahahmo Taisto Sinisalo oli piirin keskeinen vaikuttaja.


title: Luettelo pikkuplaneetoista: 98001–99000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
98001:stä ja päättyen 99000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 99001–100000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
99001:stä ja päättyen 100000:een.
Kokonaisen luettelon löytää katsomalla Luettelo pikkuplaneetoista.


title: SKP:n Oulun läänin piirijärjestö

text: SKP:n Oulun läänin piirijärjestö on Suomen Kommunistisen Puolueen toimintaa Oulun vaalipiirissä ohjaava järjestö, jonka piiritoimisto sijaitsee Oulun kaupungissa, Tuomitalossa. Piirin puheenjohtaja on Veikko Nousiainen ja sihteeri Marianne Maksniemi.


title: SKP:n Satakunnan seudun piirijärjestö

text: SKP:n Satakunnan seudun piirijärjestö on Suomen Kommunistisen Puolueen toimintaa Satakunnan vaalipiirissä ohjaava järjestö, jonka piiritoimisto sijaitsee Porissa.


title: Puolustusvoimien varusmiessoittokunta

text: Puolustusvoimien varusmiessoittokunta (PVVMSK) on Hattulassa Parolan panssariprikaatissa toimiva sotilassoittokunta. Se on Suomen soittokunnista ainoa, joka koostuu pelkästään varusmiehistä. Soittajat valitaan palvelukseen valtakunnallisten pääsykokeiden kautta. Varusmiessoittokunnan päällikkönä toimii 1. helmikuuta 2017 alkaen musiikkikapteeni Ville Paakkunainen, ja soittokunnan kapellimestarina toimii musiikkiyliluutnantti Juhani Valtasalmi.


title: Puolustusvoimien varusmiessoittokunta

text: Varusmiessoittokunta perustettiin 1. tammikuuta 1990 Haminaan Kymen Ilmatorjuntarykmentin perusyksiköksi. Soitto-oppilaskoulutuksen lakkauttamisen jälkeen Varusmiessoittokunta siirrettiin Hämeen rykmenttiin Lahteen Sotilasmusiikkikoulun (SMUSK) perusyksiköksi vuonna 1996. Hämeen rykmentin lakkauttamisen myötä Varusmiessoittokunta siirtyi Panssariprikaatiin Hattulaan vuoden 2015 alusta. Prikaatissa aiemmin toiminut Panssarisoittokunta lakkautettiin vuonna 2013.


title: Puolustusvoimien varusmiessoittokunta

text: Varusmiessoittokunta tarjoaa muusikoille ja musiikin harrastajille mahdollisuuden suorittaa asepalvelus tai naisten vapaaehtoinen asepalvelus sotilassoittokunnassa. Varusmiessoittokuntaan otetaan huhtikuisin järjestettävien valtakunnallisten pääsykokeiden kautta vuosittain noin 90–100 alokasta. Varusmiessoittokunnassa koulutetaan vuosittain yksi saapumiserä, joka astuu palvelukseen tammikuussa. Tähän mennessä Varusmiessoittokunnassa on palvellut 30 saapumiserää.


title: Puolustusvoimien varusmiessoittokunta

text: Varusmiespalvelus Varusmiessoittokunnassa alkaa kahdeksan viikon peruskoulutuskaudella. Tämän jälkeen varusmiehet nimitetään jääkäreiksi ja alkaa soittotoimintapainotteinen erikoiskoulutuskausi, joka kestää noin seitsemän kuukautta. Tänä aikana Varusmiessoittokunta esiintyy Suomessa ja ulkomailla noin 150 kertaa. Pääpainona on konserttitoiminta sekä kuviomarssi. Varusmiessoittajista kootaan myös viihdemusiikkia sekä kevyttä musiikkia esittäviä yhtyeitä, kuten viihdeorkesteri, showband ja jousiorkesteri.


title: Puolustusvoimien varusmiessoittokunta

text: Varusmiessoittokunnassa voivat palvella myös median ja tapahtumatekniikan harrastajat sekä ammattilaiset, sillä soittokunta tarvitsee alan osaamista kiertueiden ja keikkojen takia. Kaikki materiaali, kuten käsiohjelmat, Varusmiessoittokunnan tiedotuslehti, julisteet, trailerit, dokumentit ja musiikkivideot tuotetaan Varusmiessoittokunnan varusmiesten toimesta.


title: Puolustusvoimien varusmiessoittokunta

text: Sotilassoittajan normaali palvelusaika on 255 vuorokautta, minkä jälkeen noin puolella palvelus jatkuu sotilasmusiikkilinjan aliupseerikurssilla ja muutamilla vapaaehtoisilla palvelussitoumuksella reserviupseerikurssilla. Tällöin palvelusaika on 347 tai 383 vuorokautta.


title: Puolustusvoimien varusmiessoittokunta

text: Varusmiessoittokunnan kunniamarssina on sotilassoittokuntien kunniamarssi, Bernhard Henrik Crusellin säveltämä Crusellin marssi.


title: SKP:n Lapin läänin piirijärjestö

text: SKP:n Lapin läänin piirijärjestö on Suomen Kommunistisen Puolueen toimintaa Lapin vaalipiirissä ohjaava järjestö, jonka piiritoimisto sijaitsee Torniossa.


title: Rikkipumissi

text: Rikkipumissi ("Eriogonum umbellatum") on tatarkasveihin kuuluva läntisessä Pohjois-Amerikassa kasvava varpu tai pienikokoinen pensas. Sillä on monia muunnoksia, ja niiden ulkonäkö vaihtelee huomattavasti.


title: Rikkipumissi

text: Rikkipumissi on ulkonäöltään hyvin vaihteleva kasvi, ja sen muunnokset voivat olla huomattavan erinäköisiä. Laji muodostaa yleensä lehtiä mattomaisesti lähelle maanpintaa. Lehdet ovat vihreät yläpinnalta ja villaiset sekä harmaat alapinnalta. Ne ovat yleensä lusikkamaisia tai keihäsmäisiä ja alle kahdeksan senttimetriä pitkiä. Kukat kasvavat pitkän varren päässä, ja ne ovat yleensä keltaisia tai kermanvärisiä.


title: Rikkipumissi

text: Lajia tavataan Pohjois-Amerikan länsiosissa. Sitä kasvaa Kanadassa Brittiläisessä Kolumbiassa ja Albertasta. Sieltä levinneisyysalue kulkee etelässä Kalifornian eteläosiin saakka ja idässä Montanaan ja Coloradoon. Rikkipumissi kasvaa tasangoilla ja vuoristoseuduilla, kuivilla ja usein kivillä alueilla. Se on yleinen keltamänty- ja douglaskuusimetsissä. Lisäksi sitä kasvaa ruohikkoisille vuoristorinteillä noin 2 300 metriin saakka.


title: Preeriakalkkarokäärme

text: Preeriakalkkarokäärme ("Crotalus viridis") on laajalle läntisessä Pohjois-Amerikassa levinnyt kalkkarokäärme. Laji on keskimäärin noin 90 senttimetriä pitkä ja väritykseltään vihretävän harmaa tai ruskea. Se asustaa moissa elinympäristöissä mutta viihtyy erityisesti hiekkaisilla ja emäksisillä ruohomailla.


title: Preeriakalkkarokäärme

text: Preeriakalkkarokäärmeellä on yhdeksän alalajia, ja niiden väritys vaihtelee hiukan. Suurin osa yksilöistä on kuitenkin vihertävän harmaita vihertävän ruskeita. Yhden alalajin yksilöt ovat sen sijaan lähes täysin mustia. Lajilla on selässä 33–55 tummaa läiskää, joita ympyröi vaaleampi reunus. Nämä läiskät ovat hyvin huomaamattomia mustalla alalajilla. Lajin keskimääräinen pituus on noin 91,5 senttimetriä. Pisimmät yksilöt voivat kasvaa kuitenkin noin 162 senttimetriä pitkiksi ja yhden alalajin yksilöt jäävät noin 70 senttimetrin mittaisiksi.


title: Preeriakalkkarokäärme

text: Preeriakalkkarokäärme on laajimmalle levinnyt Pohjois-Amerikan kalkkarokäärmeistä. Sen levinneisyysalue ulottuu pohjoisessa Brittiläisen Kolumbian eteläisiin keskiosiin, Albertan kaakkoisosiin ja Saskatchewanin lounaisosiin. Idässä sitä tavataan läntisessä Iowassa, Nebraskassa ja Kansasissa asti. Kanadasta alue jatkuu etelään Yhdysvaltain halki Meksikoon, jossa sitä tavataan Baja Californian ja Chihuahuan pohjoisosissa ja Coahuilan luoteisosat.


title: Preeriakalkkarokäärme

text: Lajin elinympäristö on vaihteleva. Se suosii erityisesti hiekkaisia tai emäksisiä ruohomaita, mutta sitä tavataan myös aavikoilla, kivisillä vuorenrinteillä, niukkakasvuisella preerialla ja vuoristometsissä 2 600 metrin korkeuteen asti.


title: Preeriakalkkarokäärme

text: Preeriakalkkarokäärme elää maalla, mutta se voi joskus kiivetä myös puihin tai pensaisiin. Laji lepää koloissa tai luolissa. Lämpiniä päivänä laji paistattelee päivää, mutta kuumina päivinä se yleensä hakee suojaa koloista ja aktivoituu yöllä saalistamaan. Talvisin laji horrostaa koloissa, joissa voi olla jopa sata yksilöä, jos pesäkolot ovat harvassa.


title: Preeriakalkkarokäärme

text: Preeriakalkkarokäärme käyttää ravinnokseen pieniä nisäkkäitä, maassa pesiviä lintuja, sammakkoeläimiä ja matelijoita, joskus jopa toisia käärmeitä. Se hyökkää saaliin kimppuun nopeasti ja puraisee sitä myrkkyhampaillaan. Sen jälkeen se päästää saaliin irti ja etsii myrkkyyn kuolleen eläimen. Preeriakalkkarokäärmeen myrkky on tappavaa, ja se käyttää noin 20–55 prosenttia säilömästään myrkystä yhdellä puraisulla – 300 kertaa enemmän kuin pienen nisäkkään tappamiseen tarvitaan.


title: Preeriakalkkarokäärme

text: Preeriakalkkarokäärme lisääntyy maalis-toukokuussa. Koiraat saattavat kilpailla naaraista lisääntymiskaudella, ja ne hedelmöittävät naaraat hemipeniksellä. Naaraas synnyttää loppukesästä tai alkusyksystä 4–21 elävää poikasta. Ne ovat 22–28 senttimetriä pitkiä eivätkä tarvitse vanhempien hoitoa. Poikaset ovat lisäksi heti syntymästään saakka myrkyllisiä. Ne saavuttavat sukukypsyyden kolmen vuoden iässä.